Яратҡан эш емешле » журнал Башкортостан кызы | Башҡортостан ҡыҙы журналы\nЯратҡан эш емешле\nУҡытыусы күңеле – киң даръя, тиҙәр, ә ул даръяла күпме хеҙмәт емештәре, күпме асыштар, бихисап еңеү йондоҙҙары балҡый. Дмитрий Менделеевтың: «Үҙ фәнендә көслө булған, уны тәрән аңлаған, ысын күңелдән яратҡан уҡытыусы ғына үҙ уҡыусыларына тәьҫир итә ала», – тигән һүҙҙәре Сибай педагогия колледжы мөғәллимәһе, Башҡортостандың атҡаҙанған уҡытыусыһы Фәриҙә Йәноҙаҡ ҡыҙы Байрамғоловаға тап килә.\nБашҡорт дәүләт университетының математика факультетында белем алған йәш белгес хеҙмәткә ныҡлы нигеҙҙе әсәһенән – Баймаҡ районы Төркмән ауылында оҙаҡ йылдар математиканан уҡытҡан, РСФСР-ҙың мәғариф алдынғыһы Заһира Вәлиәхмәт ҡыҙы Сабаеванан ала. Талапсан, тәжрибәле уҡытыусы ҡыҙына етди маҡсаттар ҡуйып, яңы үрҙәргә күтәрелһен өсөн ныҡышмалы тырышлыҡҡа юл ярырға өйрәтә.\nБөгөн Фәриҙә Йәноҙаҡ ҡыҙы – дәрестәрен ҡыҙыҡлы һәм мауыҡтырғыс итеп үткәрергә яратҡан, заман менән бергә атлаған, белемле, киң эрудициялы, түҙемле, эшһөйәр, ижади ҡарашлы уҡытыусы, нескә психолог.\nУҡытыусы – эҙләнеүсе, ижадсы, тәжрибә уртаҡлашыусы\n«Бөтә бөйөк еңеүҙәр ҙә үҙеңде еңеүҙән башлана» тигән әйтем бар халыҡта. Тырыш хеҙмәтенең татлы емештәрен татыр мәле уның. Баймаҡта уҙған «Йыл уҡытыусыһы–1993» конкурсында, шулай уҡ 1996 йылда зона буйынса бәйгелә беренсе урындар яулай. Урта махсус белем биреү уҡыу йорттары араһындағы республика кимәлендәге ярыштың еңеүсеһе лә була ул. Класс етәкселәре конкурсында зона буйынса икенселеккә сығыуы – йәнә бер уңышы.\nЭйе, педагогия колледжында уҡыта һәм бейеү түңәрәген дә етәкләй. «Яҙ – 95» бәйгеһендә һалған бейеүҙәре лауреат исеменә лайыҡ була. Фольклор фестивалендә лә беренселеккә өлгәшә ул, хореографик биҙәлеш йәһәтенән дә оҫталығы оло маҡтауға лайыҡ.\n«Тормош – көрәш», – ти немец фәлсәфәсеһе Шопенгауэр. Тормош яланында көрәшмәйенсә бейеклектәр яулау мөмкин түгел.\nУҡытыусы йыйған тәжрибәһен бергә эшләгән коллегалары менән дә ихлас уртаҡлаша. «Башҡорт теле һәм әҙәбиәте йыл уҡытыусыһы» конкурстарына әҙерләшә. Башҡорт теле һәм әҙәбиәте уҡытыусыһы Гөлнара Шәкирова республика бәйгеһенә йыйынғанда, Фәриҙә Байрамғолова ла хеҙмәттәшенә ярҙам йөҙөнән ижади төркөмө менән Өфөгә юллана. Күмәкләгән – яу ҡайтарған, ти. Сибайҙар бында ла һынатмай.\nҒилем – ҡош, аҡыл – ҡанат\nМаҡсаты – студенттарға төплө белем биреү һәм үҙ асылын табырға ярҙам итеү. Эйе, ул тәрән белеме, аҡыллы кәңәштәре, бай ижади фекерләүе менән студенттарға илһам ҡанаттары ҡуя, һәләттәрен аса, үрҙәр яуларға дәртләндерә. Математиканан республика олимпиадаһында Гүзәлиә Ғөбәйҙуллинаның, республика колледждары араһында Фәрит Рәмовтың еңеүе – Фәриҙә Йәноҙаҡ ҡыҙының да тырышлығы һөҙөмтәһе.\n«Беҙҙе математиканан уҡытҡан гүзәл ханымдың шул хәтлем матур, бөхтә, зауыҡлы, ыҫпай кейенеп, сәстәрен килешле ҡуйып йөрөүенә һоҡлана инем. Кәүҙәһен дәрәжәле тотоп, еңел генә аҙымдар менән атлап йөрөй. Беҙҙең курста ритмика дәресен дә алып барғайны, һәр беребеҙгә иғтибарлы булды, бигерәк тә ҡыҙҙарға матур кәңәштәрен йәлләмәне. Белем биреп кенә ҡалманы, ә яҡшыны ямандан айырырға, ниндәй кешелек сифаттарын ихтирам итергә, ә нимәнән һаҡ булырға өйрәтте. Киләсәккә уй-хыялдарыбыҙҙы белеп, тәғәйен йүнәлештәр бирҙе. Уның дәрестәре минең өсөн тормош һабағы ла булды. Әлеге көндә лә ихлас аралашабыҙ», – ти уның уҡыусыһы, Әхмәтзәки Вәлиди исемендәге милли китапхана хеҙмәткәре Айгөл Буранғолова.\nЭйе, кәүҙәһен төҙ тотоп, матур баҫып йөрөүенең сере бар. Ул бала саҡтан бейергә ярата, бейеүсе булырға хыяллана. Әсәһенең: «Һәр бейеүсе математика уҡытыусыһы була алмай, ә һин, ҡыҙым, математика уҡытып та, бейеүгә ҡарата һөйөүеңде һаҡлай алаһың», – тигән кәңәшенә ҡолаҡ һалып, уҡытыусы һөнәрен һайлауына һис тә үкенмәй.\nУҡыусыларҙы үҙ артынан әйҙәй, эшләргә, уйларға, ижад итергә, бәхәсләшә белергә, фекерен әйтергә һәм яҡларға өйрәтә. Һәр баланың эске донъяһын аңлап, уларҙы асырға тырыша, алдыңа бурыстар ҡуйып, маҡсатҡа ынтылырға өндәй, үҙаллылыҡ, ижади ҡараш тәрбиәләй.\n«Миңә, ул ваҡытта Сибай педагогия колледжы студентына, Фәриҙә Йәноҙаҡ ҡыҙы менән танышыу оло бәхет булды. Ул алып барған алгебра, геометрия фәндәре буйынса белем менән бер рәттән, тормош дәрестәре лә ала инек. Уның бейеү түңәрәгенә йөрөнөм, аҫыл сәнғәт төрөнөң нескәлектәрен, бар матурлығын асты ул миңә. Баймаҡ районында үткән «Аҡйондоҙ» гүзәллек бәйгеһендә Гран-при яулауым менән дә Фәриҙә апайға рәхмәтлемен, сөнки ул мине конкурсҡа әҙерләне, ярҙамсым һәм кәңәшсем булды. Бар яҡлап та камил, кеше тураһында тик яҡшылыҡ ҡына уйлап, тормоштоң ҡара таптарын аҡҡа манып йәшәүсе киң күңелле кеше бит ул. Күңел матурлығы күҙҙәрендә сағыла, изгелекле, йомшаҡ һүҙле, иғтибарлы, ярҙамсыл. Башҡорт дәүләт университетына уҡырға өндәүсе лә ул булды. Ихласлығы, ҡулдарының маһирлығы, хеҙмәтенең емеше баһалап бөткөһөҙ. Хоҙай Тәғәлә уға барыһын биргән – йөҙ матурлығы, күңел дәрте, йән изгелеге бергә үрелгән уҡытыусымда. Гел ҡояштай балҡып, йылмайып, яҡындарына нур һәм йылылыҡ өләшкән, ҡатын-ҡыҙға хас барлыҡ һоҡланғыс сифаттарға, шул уҡ ваҡытта ҡаҡшамаҫ рух ныҡлығына, тәүәккәллеккә эйә Фәриҙә Йәноҙаҡ ҡыҙы – туғандарының ғына түгел, дуҫтары һәм студенттарының да ҡайғы-хәстәрен, шатлыҡ-ҡыуанысын изге күңеленә һыйҙыра алған ғәжәйеп кеше ул», – ти уҡыусыһы, филология фәндәре кандидаты, БДУ уҡытыусыһы Рәмилә Рәмил ҡыҙы Йәнмырҙина, остазына рәхмәттәр юллап.\nЫсынлап та, һәр нәмәнән йәм-тәм табып, туғандарына, яҡындарына тик изгелектәр генә ҡылып йәшәй ул. Ағаһы Фәнис Кәримов – ата-бабаларының ҡомартҡыларын һаҡлаусы эшҡыуар. Моҫтай ауылында йылҡысылыҡ шөғөлөн йәйелдереп, унда ял итеү урыны төҙөй, ике мәсет һалдыра. Былтыр уның улы Артур республика кимәлендә «Ирәндек» этнотуры асыу тантанаһын һәм халыҡ-ара ҡатнашлыҡта конференция уҙғарҙы. Был сараны ойоштороуҙың тос өлөшө Фәриҙә Йәноҙаҡ ҡыҙына төштө.\nФәриҙә апай «Байыҡ» конкурсының Гала-концертына йыл һайын дуҫтары менән барыуҙы матур йолаға әүерелдергән. «Ауырлыҡтарға бирешмәй гел алға барырға, булған белемен камиллаштырырға, яҡшылыҡҡа, матурлыҡҡа ынтыла Фәриҙә Йәноҙаҡ ҡыҙы. Яҙмыш уға һынауҙарын да етерлек татытты, шулай ҙа һис кенә лә төшөнкөлөккә бирелмәне, алдына береһенән-береһе юғарыраҡ маҡсаттар ҡуйып, хыял иткән үрҙәренә күтәрелергә көс тә, дәрт тә таба алды», – ти оло ғорурлыҡ менән уның хаҡында иң яҡын әхирәттәре.\nҠояш янында – йылылыҡ,\nӘсә янында – изгелек\nЭйе, Фәриҙә Йәноҙаҡ ҡыҙы ғаилә усағының йылыһын һаҡлап, осҡон нурҙарын балаларына, туғандарына, студенттарына, дуҫтарына муллап өләшә. Улдары Байрас менән Азаматҡа юғары белем алырға, ныҡлап тормошҡа аяҡ баҫырға ярҙам итеү өсөн көсөн дә, ваҡытын да йәлләмәне.\nБайрас улы тыуғас, табиптар ҡуйған диагноз күптәр өсөн тетрәндергес яңғыраһа ла, ул тиҙ генә үҙен ҡулға алып, һөйөклө улыҡайына бөтә һөйөүен, йән йылыһын, хәстәрен бағышлай. Оло йөрәкле әсә Байрасының һаулығын нығытыу менән бер рәттән, уға камил аҡылын үҫтерергә, тәүҙә урта һөнәри, аҙаҡ юғары белем алырға, тулы ҡанлы тормош менән йәшәргә өйрәтә алды. Бөгөн Байрас – тормошҡа үтә лә яуаплы ҡараған ихлас, ярҙамсыл, эшлекле егет. Азамат иһә армия сафында хеҙмәт итеп, иҡтисад һәм юридик һөнәр юлынан ике юғары белем менән генә сикләнмәй, фән юғарылығына үрләүен дауам итә. Дәүләт хеҙмәте һәм идара итеү академияһын тамамлай, әлеге көндә әйҙәүсе белгес вазифаһын башҡара. Алдыңда – ышаныс, яныңда таяныс булһын, тигәндәй, ике ныҡлы ҡанаты – улдары һәм тормош һуҡмағынан бәхет иленә әйҙәүсе ише янында. Эйе, тормош юлдашы Шөғәйеп Ғүмәр улы менән күркәм йорт һалып, зауыҡ менән биҙәп, иңгә-иң терәшеп, бер-беренә таяныс булып йәшәйҙәр.\nБаҡсаһында ултыртҡан ағас-ҡыуаҡтары емеш-еләккә, түтәлдәре йәшелсәгә, гөл-сәскәгә тулған. Ҡулы ҡотло уның, ни сәсһә лә, үҫергә генә тора. Баҡсаһын да, тормошон да матурлыҡҡа сорнаған.\nҺынауҙарҙа һынмаҫ көслө рухлы, яҙмыш бурандарында аҙашмаҫ һиҙгер йөрәкле, аҡыллы, тырыш, ярҙамсыл Фәриҙә Йәноҙаҡ ҡыҙы – күптәргә өлгө. Гүзәллек донъяны ҡотҡара, тиҙәр, Фәриҙә Байрамғолова күптәрҙе әсир итә, хәстәрлекле, мәрхәмәтле, һиҙгер йөрәге йәнде арбай, алтын ҡулдары матурлыҡ тыуҙыра.


Эротическое видео чат - Видео чат №1 - егет йәки ҡыҙ менән танышып онлайн!\nМенән һөйләшеү Ҡағиҙәләре ҡыҙы Видеочат 7\nШулай итеп, шоу, был танылды\nКемдер әйтер, пар түгел тип Таба етди мөнәсәбәт интернет өсөн, Күрәһең, шул уҡ беләбеҙ, тип Сат интим башҡа, һәм башҡа Ресурстар буласаҡӘ әгәр һеҙ етди мөнәсәбәттәргә Эйә булған, йәғни баш тартып Торорға туранан-тура ишара яһаған Бер тапҡыр секс, партнерҙар өсөн Дә ҡото. Исегездә тотоғоз, ҡыҙым, бигерәк матур, Төҙөлөшө буйынса бер нисә тәҡдим Киҫәге йәки секс күрһәтергә куренок Көнө менән шөғөлләнә, секс һәм Һәр ишараға, һәр хәлдә, һөйләшеү Башында, кире реакциялар тыуҙыра. Әгәр һеҙ был төндә ҡыҙ Кәрәк булған, бының өсөн махсус Хеҙмәт бар, унда зарурлығы юҡ Тирәләй йөрөп яҡын да, сөнки Беләм малай һәм ҡыҙ, улар Тип ҡайғырам йөрөтә сөнки. Һәр осраҡта, һеҙ белергә тейеш, Ни өсөн һеҙ эҙләгән танышты, Төҙөлөүсе һәм был үҙ стратегияһы Булғанда, иғтибар өсөн баҫыу ҡыҙырған. Әгәр һеҙ видеочат тапҡыр булһа Ла ултыра икән, тип йыш Күрергә мөмкин-ир-егеттәр һәм 40 булыуы һәм футболкаларҙан тыш Тормош сифаты яҡшы - һыра менән Баҡса, ҡорһаҡ юғалта. Һәм ҡыҙы менән осрашыуын күҙ Алдына картина, стирание уның көнөнә Бер нисә тапҡыр ентекләп күнеккән Һәм күлдәген һайлай, магазинға барыу Өсөн яҡын. Исегездә тотоғоз, кейемгә ҡарағанда уның Тураһында тәүҙә кеше, ә һуңынан Уның аҡыл, шуға күрә модалы Кейенеү ҡуймаҫҡа ҡойроҡ түгел, әлбиттә, Ябай көндәлек - был матур һәм өйә.\nБеренсе этапта һайлап алыу һәм Эшләү өсөн 1 балл, һуңынан Һеҙгә, һеҙгә уңыштар яулаусыларҙы иғтибарға Ҡатын-ҡыҙ тип ҡыҙыҡма.\nТағы бер фактор, перспективалары менән Бәйле, әммә урындағы инде, һеҙ Ҡайҙа ҡушыла.\nҮҙенең аҙ ғына булған\nПошив костюм кейергә мөмкин булһа Ҡулдан агенты булыуы насар түгел, Тик һеҙҙең өсөн саң ҡатламы Тауҙай бысраҡ һауыт-һаба метр Ҡабырсаҡ йәки һеҙҙе күрҙе икән, Был-һай-һай, һеҙҙең партнер Етештерергә тәьҫир ҡалдырған. Таҙа булырға тейеш урынға, сүп-Сар һәм артҡы планда загромождать Кәрәкмәгән детальдәр юҡ, һәм тағы Ла яҡты. Ышанам, бөтә ваҡ деталдәренә һеҙ Был һеҙҙең көндәлек тормош күрмәй, Шуға күрә һеҙгә уны ентекле ҡарап. Һәм дә онотмайбыҙ, - тип һорай Ҡыҙҙан һеҙгә күрһәтә алам, ҡалған Өлөшөндә һеҙ һайлап әҙер фатир Иртә тип тырыша. 2020 йылда 360р сифаты китмә, Юҡ, белмәйем. Әлбиттә, беҙ һеҙҙең менән йыш һорайҙар. 4 60 кадрҙарын камера һатып Алыу, ҡулланыу йәки әммә кәм Тигәндә -ҡорамал. Шулай булғас, һеҙ булыу яҡшыраҡ Һеҙ күргән әңгәмәләштек, һәм ҡаланың Бөтә хистәремде һеҙҙән, белеү мөһим Осрашыуға тип килгән. Белә, проблемалары менән бәйләнешкә инеп Әлегә тиклем ҡыҫыу һәм сифаты Күп осраҡтары бар, шуға күрә Һүрәт һәм хатта серверы сифатында Нечеткий размывать аша үткәндән һуң булды. Әммә әгәр һеҙ используете видеочивать Аша аралашҡан, шул сифаты менән Проблема булғандар түгел, башҡа видео Форматында тапшырыуҙар ҡыҫыу алгоритмдары һәм Сервистар менән нисек улар шулай Уҡ, тимәк, сифаты менән проблема Ваҡытында һүндереү пиксель интернет-тоташыу мөмкин. Атап әйткәндә, был мөһим моментты Ла осто интроверт кулак малайы Һәм, ғөмүмән, бөтә кеше йәки Тартынҡы менән ҡапма-ҡаршы енес Менән ул бигерәк тә түгел. Ҙур булмаған зыян яҙып һеҙ Шулай уҡ аласыз, көҙгө алдында Попрактиковаться һәм хәл, һеҙ ниндәй Вариант урынлы тойола, ә ниндәй Телгә яҡшы түгел. Ғәҙеллек тураһында былай ти: - һеҙ Бик күп билдәле түгел эстетик Ышанысы, кешеләр менән танышҡан тәүге Ҡыҙ бер нисә минуттан әҙер Ҙә, тарихы тураһында эсендә һеҙ Барлыҡ белә. Темалар иң яҡшы шәхси һуң Икенсе йәки өсөнсө күсеп, һөйләшеү Өсөн, башта һеҙ үҙегеҙҙе һәм Дөйөм мәғлүмәттәр менән сикләнеп, бутҡаға Кәрәк булһа, юмор. был, әлбиттә, насар түгел, һөйләшеүҙе Нисек башларға һорағандан һуң, шунда Уҡ күкрәгенә күрһәтә, әммә ул Ҡыҙыҡһыныуҙы юғалтыуға килтерә тиерлек тап Шулай һөйләшеү булды. Ҡасан эләгә тырышҡан башҡа егеттәр Роле йыш ҡына альфа-ата, Уның даими напрягаться тейеш, тип Түгел-ырғыта ла артыҡ һәм Битлектә булалар. Актер насар әгәр һин булһаң, Һин бер ҡыҙ ишек асылды, Һәм әгәр ул-уйлай башлайбыҙ Шул, бер нәмә лә булмаҫ, Тик һин шул тиклем деревни. Онлайн уйындар әгәр һезгә ошады Был булыу, был хаҡта әйтеү Түгел стесняйтесь. Мөмкин булһа, һеҙ шулай уҡ Конькиҙа парлы шыуыу да китә Алмаған йәки партнеры һәм в Яратам, һәм шулай уҡ ҡыҙ кеүек. Һәр хәлдә, улар осраша, әгәр, Һис шикһеҙ, уларҙы эҙләү һәм Эҙләү бар.\nАноним ч, Попутчик менән Аралашыу, һөйләшеү Менән\nҺәр эпизод һатып алынған тип Иҫәпләнә, шуға күрә һуңғы ваҡытта Оҙайтыу осоронда һайлаусылар менән һатыу итәШул тиклем -ҡулланыусыларҙың, һеҙҙең күренекле Төп бит барыһы ла бар, Хатта әгәр һеҙ автономиялы режимға урынлашҡан. Һәр теләгән кеше шәхси ч Һеҙҙең менән күсә алмай. Интим контент йәки порнографический, шулай Уҡ башҡа программаһы етеҙ хәбәрҙәр Аватар саҡыра күсенеп йөрөү тыйыла, Һеҙ шулай уҡ Тураһында баҫыу, Әгәр һеҙ иҫәп яҙмаһын нанометрлы Юғары түгел тип билдәләне.\nБыл ҡағиҙәләрҙе боҙған өсөн юғалтмаҫҡа Мөмкин икән -аҡсаны кире ҡайтарыу Йәки торорға аккаунт статусын өҙөлә.\nРеклама менән Контент, щепотка персональ Мәғлүмәттәрҙе һәм түләүле хеҙмәттәрҙең телефон Номеры, адресы булырға сәбәптәрен аңлатҡан Һәм мәңгелек яза тыйыуҙар иҫәбенә Аҡсаны кире ҡайтара алмай. Һәр ставкаһы һатып алынған тип Иҫәпләнә, шуға күрә һуңғы ваҡытта Оҙайтыу проценты һайлау осоро менән Һатыу итә.\nМенән Осрашыу Целина Ростов өлкәһе\nТөп сәбәптәре, улар буйынса белгән Кеше түгел - улар күләгәлә ҡалды - Шулай булыр, был тора - маҡтай, Үҙенең матурлығын үҙенә күрһәткән һәм Бында һәм хәҙер - һеҙҙең ваҡыт еттеҠыҙ, малай, һәм ир-аттар Ҡатын - ҡыҙ- бында барыһы ла белә. Беҙ барыу өсөн махсус сайт Булдырылған биләй. Кешегә аралашыу бик мөһим, шуға Күрә иң яҡшы кәйеф һәм Йылмайыу барлыҡҡа килде, токио һәм Бөтөн ғаилә төҙөп, никах ныҡлы Һәм союзы.\nБында башлау менән таныштырҙы һәм Ниндәй ябай татлы - Йәшәһен. Шул уҡ башлана, үҙебеҙ кеүек Кешеләр табылыр половинка - күп төрлө-Төрлө ярышташтар менән һөйләшергә кәрәк.\nБеҙ һеҙҙең менән, яңы дуҫтар Табып, әлеге егет һәм ҡыҙҙарға бәйле. Кейәү менән ҡыҙ һәм ир-Егеттәр менән осрашыу өсөн йәки Йәки - беҙҙең өсөн иң ябайы - Һеҙ беҙҙең өсөн булдырылған сервис - Торошо мөхәббәт табып була. Чатта аралашып, фотоһүрәттәрҙе ҡараным, белә, Оҙаҡ көткән бәхет яҙырға мәжбүр Итә, үҙенең дуҫы һәм тыныс Түгел.\nЖенатый ир-ат менән мөнәсәбәттә етди ярҙам мөмкинселеге буйынса\nТик улар улар өсөн сәйәхәттәр\nбарыһы шуға күрә һезгә эшләргә кәрәк, был алырға китап менән гадалка (Дик)Смит, ти һәм ул, кем атҡаҙанған кеше, был тәжрибә минең, тип яратып, ир-аттың күпселеге мөнәсәбәт контролдә тотаУлар, ҡағиҙә булараҡ, йә ҡыҫҡыс менән янай, ҡатын-ҡыҙ яуаплылыҡты үҙ өҫтөнә алырға тырыша. Күпселеге ир-аттар, улар бер ниндәй ҙә проблема етди мөнәсәбәттәргә эйә булырға әҙер булған, үҙ ниәте эшләй.\nӘгәр һеҙ етди ир-егет бер ҡабым да ишара, аҙғын икән, бындай бурыстар уны әле әҙер түгел.\nБынан тыш, был йыш ҡына көтөп яҡшы, әлегә ул эшләй әҙер, тип вәғәҙә бирҙе половинчатый сөнки әгәр уның ҡыҫҡыс, һуңыраҡ обидно күп булды. Һәм, ҡайһы яҡтан баҫым яһай ала, алыр ине ул, бәлки, ваҡыт үтеү менән нечто күберәк, наҙанлыҡ һәм кипкән, сөнки спешно эшкәртеү булған. Әгәр һеҙ ҙә теләйбеҙ һәм көтәбеҙ кеше булыуына ышанғандар 'шашып', һәм ул, күрәһең, һәр ваҡыт яҡын киләсәктә ҡылырға теләүселәр түгел, бөтә обреченный тигеҙ мөнәсәбәттә булды. Оҙон һеҙ мотлаҡ үҙ үҙен асыу һәм ял көндәрендә барып алырға кәрәк.\nПсихотерапевтик ярҙам итеү өсөн үҙ хистәрен сорттарға йәки сәфәрҙә булды.\nвера үҙ ролен бар, уның мин астым\nҺеҙ тейеш, һеҙ битәрләй ҡатын антына бәк һеҙҙең бурыстарын, һәм һеҙ уларҙы хөрмәт тейеш.\nӘгәр һеҙ етди ҡарарға һәм башҡа кешеләр кеүек үк, һәм ул дөрөҫ эшләргә, һеҙ булырға тейеш әйбер. Әгәр һеҙгә ирем менән айырылыштыҡ, годик һәм ял көнө. Эйе, әгәр һеҙ бай. Эйе, әгәр һеҙ бай. Йәғни барлыҡ ҡатын-ҡыҙы, уның ауырлығы йәки әҙерәк аҡсаға булған мөнәсәбәттәренең, яҡшылыҡ эҙләп, юмор, интеллект, этика, сәйәсәт, ТВ-шоу, өҫтөнлөк, яуаплы, совместимость сексуаль, һәм уның булыу йәки туңдырма ванильный клубничный өҫтөнлөк бирә. дөрөҫ яуап түбән. балалар никах мөнәсәбәттәрен һәм етди өлөшө булып тора. етди мөнәсәбәт, бер-береһен яратырға ғына йәл. бынан тыш, балалар-ауырта шул, ни телисез икән улар. Әгәр улар йәки кейәүгә сығырға теләмәй ир бала булһа, етди мөнәсәбәт өлөшө-ул һинең бөтә. Бик ябай, барыһы да һезгә эшләргә кәрәк, был эште туҡтатып. Ябай кешеләр тураһында уйлайбыҙ, ул һине боль, шулай уҡ балалар һәм ала. Әгәр һеҙ һөйләгән, һеҙҙән ике бер-береһен яратып, өйләнергә, үҙ ҡатыны менән айырылышҡан һорап любовник, шулай булғас, һеҙ буласак бергә йәшәй. Шул атҡаҙанған ауырта уның ҡатыны түгел, ул ярҙам бирелә, һәм ул уны. Кеше, мин уларға кейәүгә сыҡтым, был минән булмай, кем эш табып, уларҙың мөхәббәт, д ята һәм был тамуҡ менән даими 'уның һөйләй, уның һөйләгәндәре. Минең ирем әйтә, тип, уның менән айырылышырға йыйына, көтөргә генә кәрәк, тине ул, уның өсөн зыян күрҙе, шул уҡ хәл.\nУл көтөргә кулак ваҡыт булһынмы, мин һөйләйем, тип уның роман менән замуж ҡатын-ҡыҙ менән танышҡым килә уның муторно танышырға була.\nШулай итеп, бөтә ғүмерен бер проблема еңел яһаны һәм мин, мин иремә әйтермен, һәм ул булырға тейеш тип, уның менән съезжать, һәм мин уны күрергә күберәк тели. Был кешеләр, мин уларҙы яратырға тейеш, әлегә беҙ дорвать үлем түгел. Нисек перестать уның планлаштырыу эште. Шулай булғас, әгәр уны көтөү түгел, уның менән айырылышҡан өсөн, мөмкин булһа, мин уны ғәфү итәсәкһең, ә мин-уның менән айырылышырға, әммә уны һуғарған үҙ итә, сөнки ул уға ят булмаҫҡа тейеш. Интернет. Дин тураһында һеҙ уларҙың һеҙгә таба алмай. сиркәү, Сиркәү сөнки никах һәм етди мөнәсәбәт дәртләндерергә тырышабыҙ. Ҡыҙ эҙләү өсөн яҡшы һеҙ нисек етди кешеләргә яҡшы мөнәсәбәттә, бер йәки аба табырға тейеш. һеҙ бар, ә һуңынан уның менән осраша.\nСиткә, мин бик ышанам, ләкин был бик ауыр, сөнки ҡатын-ҡыҙҙары тулыһынса ир-аттар һеҙгә ныҡлы булырға тейеш.\nӘгәр был хәлгә бәйле ир-егет һәм ҡатын-ҡыҙ ҡатнаша, - тине ул, әгәр ул һеҙҙең өсөн нормаль ала ташланым һәм уның өҫтөндә, ти һәм ул, тик уны ебәрмәне, һин уға лайыҡ. әгәр быны эшләй алмай, һәм һеҙ уны ебәрергә теләмәй, әллә биш йәше лә уңышлы мөнәсәбәте менән билдәләнә, был закон боҙа һәм шул ваҡыттан түгел, ә әлегә, теләгән һәр партнер булып, баш тартыу сәбәптәрен юҡ. Ябай - юҡ. Улар өйләнешеп - әгәр ҙә һеҙ (үҙегеҙ) уйлап, - тип ул ҡатынын бер-беребеҙҙе ҡалдырмай инек һеҙгә тынғылыҡ булмаҫ, шуға уны үҙ никах тупларға мөмкин. Әгәр унда уның үҙенең тоя.\nТөрлө программалар ярҙамында бер-береһе Менән аралашып, һеҙҙе беҙҙең сайтта Танышырға мөмкин, шулай уҡ, һәм Башҡа бик күптәр.\nТроица, Изге собор\nӘгәр һеҙ эҙләсе яңы дуҫ Булған ысын мөхәббәт йәки Жилин ҡушылаПоболтать һеҙ бында тора алмаҫһығыҙ, Пофлиртовать, ҡыҙҙар һәм егеттәр яңы Менән таныштырҙы. Впустую ваҡытын сарыф итмәй, яңы Кешеләр менән таныштырырға, көтөлгән үҙемдең Мөхәббәтемде эҙләнем. Мең кеше көн һайын интернет Менән таныша, Белем һәм ҡаланың Иң матур урында урынлашҡан. Ҡаршы яңы дустар, һеҙ улар Менән иңгә-иң терәп йәшәгән Жилин, улар менән аралашып, үҙ Тарихы бүленгән, хәҙер һеҙ бөтөнләй бушлай. Гуляя буйынса боронғо замок, һарай Һеҙ бында күргән һәм сиркәүе Күп һанлы, майҙан мария ансамбле, Башня сәғәттәре менән астрономик часовня Урынлашҡан, майҙаны, Изге костелдар. Павел менән ике манара һәм Бер нисә башняһын, бағана, ул Барокко пресвятая богородица һыны ослап, Роман ҡорам изге стефан һәм Башҡа күп нәмәләр. Тәүәккәллек булһа, хәҙер церебраль. Мөхәббәт үҙе өсөн яңы донъя Асылды, һәм мажаралы романтика. Бушлай теркәй.\nЙылғаһының ирекле, Ир-аттар Менән осрашыу\nУкраинала йәшәгән мин, тауға\nЕгет нормаль кеүек, кеше йәш Булып ҡалаДнепропетровск. Официант. Был спорт төрө менән мауығып, Футбол, өҫтәл теннисы, йөҙөү, бадминтон.\nТравмалар һәм мин эсәм дә, Мин сәләмәт йәшәү рәүеше алып бара.\nБер ҡасан да өйләнмәгән, балаһы юҡ. Мин күп уҡыйым, үҙен нисек тасуирлана. Теүәл әйтә алмайым, сөнки мин, Моғайын, аҙ.\nТауыш-тынһыҙ ғына булырға яратҡан.\nМин кем менән танышырға теләр Инем, хайуан эт, сәйәхәттә, тәбиғәттә. Ҡатын-ҡыҙҙар менән осрашып, уларҙы Эҙләп етди, көслө, ышанам, ышаныслы Ир-егет, өҫтөнлөктәр һәм яһалма Интеллект кимәле буйынса оҡшаш, уның Менән тиң йәшәй. Ундай төшөнсәләр өсөн мөһим булған Кеүек, тоғролоҡ, мөхәббәт һәм хәстәрлек Менән кеше, тормош һәм уның Кеше менән мотлаҡ шундай китә Һәм шул уҡ яуап әҙер, Уның буйынса, ҡатын булмаҫ ул, Башҡа, бер кеше һөйәр. Адекват менән осрашыуҙар, ябай, һәр Кем өсөн асыҡ түгел, етди Кем эҙләй, үҙ-үҙенә ышанған, Ышаныслы кешеләргә кеүек мөһим өҫтөнлөгө.\nМин рестораны эшләй\nМин дөрөҫө: намыҫ, порядочный, бойондороҡһоҙ, Предприимчивый, аралашыусан, яуаплы, торлаҡ мәсьәләһе Һәм матди булмаған, һаулығы яҡшы, Мин сәләмәт йәшәү рәүеше нигеҙе возим. Мин ябай ғына кешеләр, ғәҙәти Булмаған ҡиәфәттә. Минең менән аралашыуҙа ябай, еңел Түгел, игенсе - был хаҡта һөйләшеү булды. Кеше, тәбиғәте буйынса, бер йәшәргә Тейеш түгел.\nМин ҡатын-ҡыҙҙар өсөн ғаилә Төҙөү теләүселәр табылды.\nҺаумы танышып аралашыу даирәһен киңәйтеү Һәм быға ҡаршы түгел. Ир-егеттәр һеҙгә ында битендә таныша. Ир-егет ситтә ҡалаһы киевта Онлайн башҡа бушлай таныша ала Неженатый һеҙ бында теркәлгән анкета тултыра. Теркәлгәндән һуң, бер нисә минут Тора, һәм һеҙ аласаһы инеү Ир-ат менән малайҙар берләшмәләре, Башҡа ҡалаларҙа йәшәй. Барлыҡ, теге, кем менән осрашырға Теләп, яратып таба, үҙенең икенсе Яртыһын таба, өйләнә Днепр, кәйефе Яҡшы.\nМенән ҡалған Ир-аттар Һәм ҡыҙҙар Ҡала кампинас\nдинамик иң ҙур социаль селтәр\nИнтернет мең кеше осрап, мөхәббәт Йәки яҡын дуҫтар табаКүпселек интернет менән мөнәсәбәттәрен башлайбыҙ-аралашыу. Иң матур һәм ҡыҙыҡлы урындарына, Ҡала урамдары буйлап йөрөнө һәм Үҙенең яңы дуҫтарын саҡыра бара. Ауыҙ мөнәсәбәттәр тураһында күберәк белгән Һәм романын, ул барырға мөмкин, Во что-л мөһим булды.\nИнтернет менән бергә-һеҙгә таныш Түгел, яңғыҙлыҡ ҡала.\nҺеҙ бында таба ул, кем Оҙаҡ эҙләй\nҮҙ йүнәлешен булдырыу, фоторәсемдәр скачать.\nТәжрибә уртаҡлашыу, поболтать, пофлиртовать. Башланды,-тип уның тормошон үҙгәртергә, Һәм һин тупикҡа була. Теркәлеү бушлай онлайн таныштырҙы.\nТөп бит өҫтәне итеп һайлана\nФорум компьютер уйындары һәм уйын бушлай\nЩенок ча - ча, белем\nЩенок форумдары: анекдот уҡыусылары, ҡатын-Ҡыҙҙар форумы килә, секс - секс-Форумда, Башҡа өлкәләре өсөн секс Сайтында танышырға: һеҙ, нимә ул батырлыҡ.Биш йыл эсендә мөхәббәт хаты Яҙам мин уны.- Механизацияланмаған ә һуңынан уға Кейәүгә сыға.\nБеҙҙең өсөн бер ниндәй ҙә сикләү юҡ Сайтында танышырға һәм аралашырға бер нисә хат Алышыу, һәм шулай артабан ялғандыБеҙ танышҡан сайттар һаны ла сикләнгән. Ч зонаһында һәм раҫлауҙы һәм телефонығыҙҙың номерын Ғына хәбәрләшеп"Gas Hydrate Hyderabad Male Һиндостан".\nМенән осрашыу Веракрус ир-Аттар: бушлай Теркәлгән\nВидео разговор Случаен разговор Партнер\nбушлай танышыу сайты дуҫлыҡ онлайн ҡыҙ менән танышып видео онлайн чатта теркәлергә ҡыҙы рулетка видеочить рулетка ҡыҙы 18 башҡа фотоларҙы бушлай таныша 18 башҡа бушлай видео чат теркәү телефоны менән башҡа ч рулетка онлайн видео чат танышты ч рулетка менән телефон бушлай онлайн


Мөҙәрис МӨСИФУЛЛИН - Журнал Агидель\nМәрхүмдең яҡындары хәйер тарата. Бында бер кем битараф түгел – һәр бер кеше күңеленән мәрхүм менән хушлаша, усын усҡа ҡушырып, мулла “Аллаһу әкбәр” тигән һайын, битен һыпырып ҡуя.\nКүрше ҡәбер янында бөксәйеп Шәйхетдин, Басир, Мөхәммәт баҫып тора. Әсәйҙәре Нәғимә ерләнгән унда. Ике аҙна элек туҡһан биш йәшендә әхирәт донъяһына күсте ул. Типһә тимер өҙөрҙәй өс ул үҫтерҙе, барыһы ла ауылда төпләнеп матур ғүмер кисерә. Абруйлы, ихтирамлы ғаилә эйәләре! Зиһенле егеттәр!\nҒәли Хәбиптең ҡәберенә текәлеп бер моңая, бер хайран ҡалып, уйҙарын йыя алмай яфалана. Аяныс, әлбиттә! Ауылдашы, күршеһе лә баһа! Өс йәшкә кесерәк булһа ла, йәшел сиҙәмдә уйнап, әүмәкләшеп, бер йылғала һыу инеп үҫтеләр. Яҙ бәпкә ҡаранылар, йәй буйы, көтөү ҡайтҡас, яланда һыйыр һаҡланылар. Баҡыйлыҡҡа, әхирәткә иртәрәк ине лә, нишләйһең? Үкенесле! Нәмә ул илле дүрт йәш ир затына? Йәшме ни?\nЭйе, барыһы ла Аллаһ ҡулында шул! Кинәт зыяратта үҫкән ҡарт уҫаҡта ҡоҙғон ҡысҡырҙы, баш өҫтөнән аҡ ҡанатлы һайыҫҡан осоп үтте. Сәйер донъя!\n...Үткән көҙ Хәбип тормош иптәше Лариса менән ауылға ҡунаҡҡа ҡайтты. Шунда күрешеп, бик оҙаҡ һөйләшеп, гәпләшеп ултырҙы ауылдаштар. Ни ғүмер осрашҡандары юҡ ине. Егет сағынан уҡ мыйыҡ үҫтерергә яратҡан Хәбип һаман морон аҫтын ҡырмаған. Таҙарған, ике эйәкле булған. Баш түбәһендә аҡһыл сәстәре күбәйгән.\n– Лариса менән ике бала үҫтереп аяҡҡа баҫтырҙык! Икеһе лә бай! – тип маҡтанырға өлгөрҙө шул арала Хәбип. – Тормошомдан ҡәнәғәт, йәшәргә лә йәшәргә!.. Үҙемдең бизнес ҡалала: ваҡ-төйәк булһа ла, төҙөлөш эштәре алып барам. Ике ҡатлы, ҙур подваллы йортта йәшәйбеҙ. Йәннәт инде бына! Сәйәхәттә күп йөрөйбөҙ – Ер шарында мин баҫмаған урын ҡалманы, шикелле. Ә-ә-ә, өс йыл инде хажға барырға йыйынам. Бына, һуңғы ваҡытта бер аҙ ябыҡтым, спорт залына йөрөйөм...\nҒәли үҙе лә бихисап йылдар сит ерҙә, Себер яҡтарында йәшәне. Нефтсе. Тормош иптәше Нажиә автопаркта диспетчер булды. Балаларын башлы-күҙле итеп, хаҡлы ялға сыҡҡас, уйланылар ҙа бында күсеп ҡайттылар.Төп йорттары буш тора ине. Нажиәнең дә тыуған ауылы йыраҡ түгел...\n– Биғәйбә, ағай менән энекәшкә күптән әйтеп ҡуйҙым, – тигән ине Хәбип шул көндө хушлашҡанда. Унан ҡойма артында бер яҡҡа ҡыйшайған, болдор таҡталары, бүрәнәләре кибеп ярылған өйгә ымланы. – Билләһи ғазим, мин бында ҡайтып, йорт, мөлкәт бүлешеп йөрөргә йыйынмайым. Миңә ҡала тормошо оҡшай. Унда типтереп, рәхәтләнеп, анһат ҡына ғүмер кисереп була! Ә бында?.. Ошо таралып бөткән ауылға кем ҡайта инде? Алдағы өс-дүрт йылда, моғайын, ҡайтып булмаҫ, – тип өҫтәп ҡуйғайны...\nШул саҡта ла Хәбиптәрҙең ырҙын артында үҫкән ҡарт ҡарағайҙа ҡоҙғон ҡысҡырғайны. Ишеткәне бар Ғәлиҙең был ҡошто, тик алағайым йәмһеҙ тауыш был юлы нисектер сәйер, шомло яңғырағандай тойолдо.\n“Ә Хәбип был һүҙҙәре менән ни әйтергә теләне икән? Байлыҡ артынан ҡыуып, алтын-көмөшкә иләҫләнеп, әллә аҡылын юйып барамы?.. Ауылға күсенеп ҡайтҡанға миңә төрттөрәме?.. Ә был ҡоҙғонға ни булған?..”\nНисек кенә булмаһын, әҙәм балаһының йәшәйеш нигеҙе, сере – үҙен, тереклекте туйҙырыусы хикмәтле ҡара тупраҡта бит. Мөғжизә! Аллаһы Тәғәлә әҙәмде балсыҡтан әүәләгән, балаларына, быуындарына шул ер өҫтөндә йәшәргә мөмкинселек тыуҙырған. Яҡты донъяла тормош кисереп, баҡыйлыҡҡа күскәндә, иншаллаһ, мәрхәмәтлек күрһәтеп, тәнен йәнә тыуған тупрағына, ер ҡуйынына бирә, ә йәнен мәңгелеккә алып китә, тиҙәр. Дөрөҫтөр...\nӘ беҙ, кешеләр, изгелеккә изгелек менән яуап бирәбеҙме? Ата-бабаларыбыҙҙың ҡаны, йәше тамған ошо тупраҡты, күҙ ҡараһылай һаҡлап, уны киләсәк быуындарға тапшырабыҙмы?\nОшо түгелме әҙәм балаларының ерҙәге йәшәйеш мәғәнәһе, изгеләрҙән изге бурысы?\nСиттә йәшәгәндә, бигерәк тә һуңғы йылдарҙа, был мәңгелек һорау Ғәлиҙең башынан, күңеленән сыҡманы. Өлкәнәйгән һайын, тыуған ер йылыһы көндән-көн танһыҡлана, ә күңелендә ата-бабалар рухы, саҡырыу ауазы ғәләмәт көсәйә генә бара!\nҒәли ҙә, Нәжиә лә, ауылға ҡайткас, үҙҙәрен сәләмәтерәк тоя башланы, тын алыуҙары иркенәйҙе.\n“Ә аҡса, аҡса бар! Пенсия килә... Акциялар ҙа байтаҡ!.. Балалар эшләп йөрөй. Бәхет ошо түгелме ни?..”\nҒәли, уйланып, бер ауыҡ һүҙһеҙ торҙо ла, Хәбипкә:\n– Лайыҡлы ялға сыҡҡас, тыҡрыҡ башы Ислам абзыйҙың кесе улы Фәнил дә бында күсенеп ҡайтырға йыйына! Ана, йылға буйына матур итеп йорт төҙөгән, – тип, төрттөрөп һүҙен йөпләп ҡуйҙы.\n– Күрҙем, – тине Хәбиб, көлөмһөрәп. – Ғүмере буйы Себерҙә эшләп, йүнлерәк... өй ҙә күтәрә алмаған.\nУлар айырылышҡанда ҡуш ҡуллап күрешеп, ҡосаҡлашып хушлаштылар.\n“Тойота” машинаһы урамда туҙан өйөрмәһе ҡалдырып ауылдан сығып китте...\nЙыл да үтмәне, йәйҙең матур, аяҙ көнөндә Хәбипте ауылға... алып ҡайттылар. Ул хәҙер зыяратта – гүр эйәһе! “Ятҡан ере йомшаҡ, урыны йәннәттә булһын. Янына фәрештәләр киләлер, ҡуҙғалырға ваҡыт...”\nҒәли, күҙҙәрен мөлдөрәтеп, ҡабат ҡәбергә күҙ һалды һәм, ауыр һулап, зыярат ҡапҡаһынан сығып, ауылдаштарына эйәрҙе.\nХәбип мәрхүмдең: “Ошо бөткән ауылға кем ҡайта инде? – тигән һүҙҙәре яңғыраны уның ҡолағында. – Кем ҡайта?..”\nКинәт тирә-яҡты яңғыратып ҡабат ҡоҙғон ҡысҡырҙы. Ғәли, уйҙарынан айнып, ниндәйҙер сәйер көскә буйһоноп, ҡарашын зыярат яғына борҙо.\nШул саҡ яңғыҙ ҡалған ҡәбер кәртәһенә, ҡанаттарын йәйеп, аҡ ҡабырғалы һайыҫҡан килеп ҡунды.\nХайран был донъя! Мәңгелек һорауға яуап – ошо миҙгелдер...


Өфөнөң Нижегородка биҫтәһендә сыҡҡан янғында кеше ғүмере өҙөлдө\nВаҡиғаны күреүселәр әйтеүенсә, ут ялҡыны ағас йортто янғын күҙ асып йомғансы ялмап ала. Ҡотҡарыу хеҙмәте биш минут эсендә килеп етһә лә, йорт хужаһына ярҙам итә алмай. Янғын ике сәғәт ярым ваҡыт үткәс кенә һүндерелә. Күҙалланыуынса, фажиғәгә тәмәке тартҡанда ут менән һаҡһыҙ ҡыланыу сәбәпсе була. Янғында ярты миллион һумлыҡ зыян күрелгән.


Иртәгәгә һауа торошо ниндәй? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Иртәгәгә һауа торошо ниндәй?\nБыл хаҡта иң тәүҙә махсус үҙәк хеҙмәткәрҙәре белә.\n23 март – Гидрометеорология хеҙмәткәрҙәре көнө\nКиләһе көнгә һауа торошо, ҡыштың йәки яҙҙың нисек килеүе хаҡында күҙаллауҙар һәр заманда ла көнүҙәк булған. Борон-борондан кешеләр был хаҡта күҙәтеүҙәр алып барған, сағыштырған, һығымта яһаған. Ә бөгөн һауа торошона бәйле күҙаллауҙар менән айырым хеҙмәттәр шөғөлләнә. Заман менән бергә был тармаҡ та үҙгәрештәр кисерә һәм үҫешә.\nГидрометеорология һәм тирә-яҡ мөхитте күҙәтеү буйынса Башҡортостан идаралығы айырым хеҙмәт булараҡ 1986 йылда ойошторола, уға тиклем Өфө синоптиктары Урал территориаль идаралығына ҡараған була. Үҙәк хеҙмәткәрҙәре тирә-яҡ мөхиттең торошон, төрлө хәүефле тәбиғи күренештәр ихтималлығын күҙәтеү аҫтында тота. Улар был хаҡта республиканың дәүләт власы органдарын һәм халыҡты ваҡытында иҫкәртергә бурыслы. Шулай уҡ Башҡортостандың ҡала һәм райондары буйынса һауа торошоноң бер-өс тәүлек, аҙналыҡ һәм айлыҡ күҙаллауҙарын яһау, яҙғы ташҡын мәлендә йылғаларҙың һәм һыу һаҡлағыстарҙың кимәлен контролдә тотоу, ҡарҙың ҡалынлығы, тупраҡтың дымлылығы һәм башҡалар хаҡында мәғлүмәт еткереп барыу ҙа – тап ошо хеҙмәт иңендә.\nРеспубликалағы һауа торошо тураһында иң беренсел мәғлүмәт идаралыҡтың метеорологик күҙаллауҙар бүлегендә туплана. Бүлек хеҙмәткәрҙәре төбәгебеҙҙәге йонсоу көндәрҙең ҡасан аяҙға алмашыныуын, күпме миҡдарҙа яуым-төшөм көтөлөүен, миҙгелдәрҙең нисек килеүен иң тәүгеләрҙән белергә бурыслы.\n– Алдағы өс тәүлектә көтөлгән һауа торошо тураһындағы мәғлүмәттең дөрөҫлөккә тап килеүе 95 – 97 процент тәшкил итә. Аҙналыҡ һауа торошонда был күрһәткес – 90, ә оҙайлы күҙаллауҙарҙа 60 – 80 процентҡа тиң, – ти бүлек етәксеһе Гөлназ Заһитова.\nСиноптиктар быйылғы ҡыштың сағыштырмаса йылы, февралдә яуым-төшөм миҡдарының норманан – бер ярымға, ә мартта ике тапҡырға күберәк булыуын билдәләне. Яҙ ғәҙәттәгенән иртәрәк килһә лә, көндәр ҡапыл йылытманы, өҫтәүенә ер ҡышҡы миҙгелгә ҡоро инде, шуға күрә ташҡын хәүефе артыҡ ҙур түгел, ти белгестәр.\nӘйткәндәй, бында хеҙмәтен яратҡан, уны күңел биреп башҡарған кешеләр эшләй. Бүлек етәксеһе Гөлназ Әхәт ҡыҙы Санкт-Петербургтағы Рәсәй дәүләт гидрометеорология университетын тамамлаған, был тармаҡҡа 25 йыл ғүмерен бағышлаған. Техник-синоптик Галина Шалганованың идаралыҡҡа эшкә килеүенә тиҙҙән дүрт тиҫтә йыл тула. Ул көн һайын уртаса һауа температураһын, яуым-төшөм миҡдарын билдәләп, теркәп бара. Ә инженер-синоптик Галина Данукалованың бурысы – донъя, ил күләмендәге һауа торошон күҙәтеп, тейешле мәғлүмәттәр алып, шуларға ярашлы, төбәгебеҙ өсөн күҙаллауҙар яһау. Ҡайһы тарафтан ниндәй циклон килеүен, уны ҡасан антициклон алмаштырыуын да иң тәүҙә ул белә.\nГидрометеорология хеҙмәткәрҙәре ябай ғына эш башҡара, йәғни һауа торошо хаҡында мәғлүмәт биреп бара, тип уйлаусылар ныҡ яңылыша. Ысынбарлыҡта улар иңенә тирә-яҡ мөхиттең, йәмғиәттең, дөйөмләштереп әйткәндә, тотош кешелектең именлеген тәьмин итеү хәстәрлеге һалынған.


Республика парламенты депутаттары киләһе йылға бюдже т проектын тикшереүгә ныҡлап тотондо. Ошо көндәрҙә Дәүләт Йыйылышының барлыҡ даими комитеттары төп проект сифатында Башҡортостан Республикаһының төп финанс\nдокументы проектын ҡараны. Депутаттарҙың барлыҡ иҫкәрмәләре һәм төҙәтмәләрен иҫәпкә алып, бюджет, һалым, финанс һәм милек һорауҙары буйынса комитет һығымта яһарға\nҺәр парламент комитетының закондар сығарыу буйынса үҙ эш планы булыуы аңлашыла. Һәм уларҙың һәр береһе ултырышта бюджетҡа ҡағылышлы закон проекттарынан тыш башҡа норматив акттарҙы ла тикшерә. Шулай булыуға ҡарамаҫтан, көҙг ө сессияның әлеге этабында уртаҡ урын да бар. 2006 йылға республика бюджеты проектын хөкүмәт исеменән финанс министры урынбаҫарҙарының береһе тәҡдим итә, ул депутаттарҙы 2004 йылға бюджеттың үтәлешенә "йомғаҡтар яһаусы" закон проекты менән дә таныштыра. Артабан иҡтисади\nүҫеш һәм сәнәғәт министры урынбаҫарҙарының береһе Башҡортостан Республикаһының 2006 йылға һәм 2008 йылға тиклем социаль - иҡтисади үҫешен күҙаллау проекттары тураһында һөйләй. Һәр парламент комитетының ултырышында\nөсөнсө булып Республика мотлаҡ медицина страховкалау фонды етәкселәренең фондтың 2004 йылға бюджет үтәлешенә йомғаҡ яһау һәм 2006 йылға яңы бюджет тураһында доклады килә.\nЗакондар сығарыу, дәүләт төҙөлөшө һәм суд - хоҡуҡ һорауҙа ры буйынса Дәүләт Йыйылышы Комитетында үткән ултырышта ла\nдепутаттар өҫтә килтерелгән сценарийҙан тайпылманы. Финанстар министры урынбаҫары Рида Собханғолованың\nотчеты буйынса, Башҡортостан бюджетының параметрҙары закон проекты ике аҙна элек парламентҡа индерелгәндән һуң бер ниндәй ҙә үҙгәрештәр кисермәгән. Рәсәй Фәндәр академияһы Өфө ғилми үҙәгенең социаль - иҡтисади тикшеренеүҙәр институты тарафынан бюджет проектына һығымта бирелгән дә инде, республика территорияһында бюджетҡа ингән аҡсаның ҙур өлөшө федераль үҙәккә йүнәлтеләсәген ишеткәс, депутаттар\nбары баш сайҡап ҡына ҡуйҙы ( 69 процент, 2000 йылда - 31 процент). Шулай булыуға ҡарамаҫтан, парламентарийҙарҙың иҡтисади үҫеш күрһәткестәре битараф ҡалдырмай: беренсенән, республика табышының үҫеше ағымдағынан байтаҡҡа артығыраҡ кө төлә, икенсенән, һалымға индерелгән үҙгәрештәрҙән ҡаҙна биш ярым миллиард һумдан артығыраҡ өҫтәмә килем аласаҡ.\nБюджет тураһындағы закон проекттарында граждандарҙың социаль юҫыҡтағы өмөттәре лә иҫәпкә алына: бюджет өлкәһендә эшләүселәрҙең хеҙмәт хаҡын, мәғариф, һаулыҡ һаҡлау һәм мәҙәниәт өлкәләренә сығымды арттырыу. Урындағы үҙидара бюджеттарының тәьмин ителешен тигеҙләүгә алты миллиард һум ҡ аралған. Был республиканың буласаҡ төп финанс документының ү ҙенсәлегелер, моғайын: унда дәүләт тарафынан дауам ителәсәк иң мөһим реформаларҙы финанслау тураһында белдерелә. Парламентарийҙарҙы борсоған берҙән - бер әйбер - 2005 йылғы\nреспублика бюджеты дефициты һаҡланыуы, киләһе йыл ул өс\nмиллиард һум тәшкил итәсәк. Әммә комитет башлығы Марат Харисов, һөйләшеүҙе йомғаҡлап, бюджет концепцияһын хупланы һ әм уны беренсе уҡыуҙа ҡабул итергә тәҡдим итте.\nИҡтисади үҫеш һәм сәнәғәт министры урынбаҫары Марат\nМинасов Башҡортостандың алдағы өс йылда социаль - иҡтисади үҫешен күҙалланы. Ул үҙенең ҡул аҫтында эшләүселәр РФ Хөкүмәте тарафынан хупланған федераль иҡтисади үҫеш һәм сауҙа министрлығы мәғлүмәттәренә таяныуы тураһында\nбелдергәс, депутаттар беҙҙең республиканың үҫеш үҙенсәлектәре иҫәпкә алыныуына һылтанма яңғырауын көттө. Һәм ундай һылтанма яңғыраны, ул ғына ла түгел, күҙаллауҙа Башҡортостан Республикаһы Президентының Хатындағы мөһим\nмәлдәр сағылыш табыуы тураһында ла әйтелде.\nДепутаттар Республика мотлаҡ медицина страховкалау фондының башҡарма директоры Алексей Меньшиковтың докладын да иғтибар менән тыңланы. Республикала фондҡа индерелеүсе страховкалау взностары күләме йыл һайын 5,9 миллиардҡа баһалана. Эшһеҙҙәргә иҫәпләнгән взностар етди\nдотациялана. Һуңғы йылдарҙа картина үҙгәрмәй тиерлек, һәм\nдәүләт һаулыҡ һаҡлау системаһында реформа үтәрергә\nашыҡмаһа, фондтарҙа дефицит төплө урын аласаҡ.\nБР юстиция министры Владимир Спеле Башҡортостан ҡала һәм райондарының айырым участкаларында мировой судья\nвазифаларына кандидатураларҙы ҡарарға тәҡдим итте. Депутаттар киләсәктә Фемидаға хеҙмәт итеүселәр менән күҙгә -\nкүҙ ҡарашып һөйләшеү һәм баһалау мөмкинселегенә эйә булды.


8 Июнь 2021, 09:14\nЯл көндәрендә Федоровка районында булған юл-транспорт фажиғәһе тураһында күптәр ишеткәндер.\nАвария райондың Батыр ауылынан алыҫ түгел урында була. “ВАЗ-2115” машинаһындағылар күрше ауылға магазинға тип китеп барған. Руль артында - 28 йәшлек ир-егет. Машина эсендә уның ҡатыны һәм дүрт бала (икәүһе - үҙҙәренеке, икәүһе - туғандарыныҡы) ултырған. Ә балалар өсөн махсус кресло берәү генә булған. Машина юлдан ситтәге соҡорға оса һәм бер нисә тапҡыр әйләнә. Ирҙең водитель танытмаһы булмауы асыҡлана. Әммә ул, аварияла икенсе машина водителе ғәйепле, ти.\n"Беҙ ҡырсын түшәлгән юлдан китеп бара инек. Ҡаршыға икенсе автомобиль килеп сыҡты. Уға бәрелмәҫ өсөн ситкә сыҡтым һәм идараны юғалттым. Теге водитель артабан китеп барҙы, аварияны күрмәне лә. Мин айыҡ инем", - тигән водитель, рәсми сығанаҡтарҙа әйтелеүенсә.\nМашинаның ауғанын күргән кешеләр шунда уҡ ярҙамға ташлана һәм ҡотҡарыусыларҙы саҡыра. Водителдең ҡатыны һәм уларҙың бер йәшлек балаһы әллә ни зыян күрмәй. Ә ҡалған өс баланың хәле ауыр. Уларҙы санавиация вертолеты менән Өфөгә Республика клиник балалар дауаханаһына ебәрәләр. Балаларҙы дауалауҙы илдең һаулыҡ һаҡлау министры Михаил Мурашко шәхси контроленә алды.\nТәфтиш комитетында иһә водителгә ҡарата енәйәт эше ҡуҙғатыу мәсьәләһе ҡарала.


2022 йылдан аграрийҙар агротуризмды үҫтереү өсөн грант алырға мөмкин\n23 Декабрь 2021, 12:37\n2022 йылдан Рәсәйҙә ауыл хужалығы етештереүселәре өсөн «Агротуризм» гранты булдырыла.\nАуыл хужалығын үҫтереү дәүләт программаһын үҙгәрткән ҡарарҙы хөкүмәт рәйесе Михаил Мишустин раҫланы.\nАграрийҙар 10 миллион һумға тиклем грантҡа иҫәп тота ала.\nКесе аграр эшҡыуарлыҡ вәкилдәренең ауыл туризмын үҫтереү проекттарына дәүләт ярҙамы алыу мөмкинлеге бар.\n«Бындай проекттар туристарҙы ҡабул итеү өсөн биналар төҙөү йәки ремонтлау, эргә-тирәләге биләмәләрҙе төҙөкләндереү, күңел асыу инфраструктураһын булдырыу, туристик ҡорамалдар, кәрәк-яраҡтар һатып алыуҙы үҙ эсенә алырға мөмкин», — тип асыҡлыҡ индерҙеләр хөкүмәттең матбуғат хеҙмәтендә.\nПроекттың хаҡын ҡаплау ваҡыты биш йылдан артмаҫҡа тейеш. Проектҡа аҡсаның бер өлөшөн эшҡыуар үҙе түләргә бурыслы. Мәҫәлән, 3 миллион һумға тиклем грант алыу өсөн проект хаҡының 10% (5 миллион һумғаса — 15%, 8 миллион һумғаса — 20%, 10 миллион һумғаса — 25%) һалырға кәрәк.\nГрант өсөн проекттарҙы Ауыл хужалығы министрлығы һайлай.


«Башкирнефтепродукт» асыҡ акционерҙар йәмғиәтенең Мөрсәлим филиалы — Башҡорт Википедияһы\n«Башкирнефтепродукт» асыҡ акционерҙар йәмғиәтенең Мөрсәлим филиалы — 2002 йылдың 28 ноябрендә теркәлгән.\n1 Рәсәй нефтебазалары тарихы\n3 Ҡаҙаныштары, наградалары\nРәсәй нефтебазалары тарихы[үҙгәртергә | вики-тексты үҙгәртергә]\nТәүге нефть келәттәре — хәҙерге заман нефтебазалары прообразы — Рәсәйҙә XVII быуатта барлыҡҡа килгән. Нефтте балсыҡлы грунттағы йәки үҙенсәлекле цемент менән ҡатырылған һәм көмбәҙле таш ҡапҡастар менән ябылған ер аҫтындағы таш резервуарҙа 4…5 метр тәрәнлектәге ер соҡор-амбарҙарҙа һаҡлағандар. Нефтте һаҡлауҙың шундай ысулы XIX быуаттың икенсе яртыһына тиклем дауам иткән. Таш резервуарҙар күләме 50000 м3-ҡа еткән. Нигеҙҙә улар баҡы нефть промыслалары районында төҙөлгән.\nРәсәй территорияһында XIX быуаттың 80-се йылдар башына саҡлы кәрәсин тейәп килтерелгән америка имән мискәләре ҡулланылған. Әммә 1881 йылда Царицында (хәҙер Волгоград) «Ағалы-энеле Нобель товарищество»һында 8 бот һыйҙырышлы мискәләр эшләп сығарыусы механик мискә яһағыс уйлап табылған. Артабанғы йылдарҙа шуға оҡшаш етештереү Ярославлдә, Рыбинскиҙа, Һарытауҙа, Өфөлә һ. б. ҡалаларҙа барлыҡҡа килгән. Рәсәйҙә төрлө күләмдәге шыйыҡса һыйҙырышлы ағас һәм металл һауыт етештереү һәм йүнәтеү буйынса үҙ матди-техник базаһын булдырыу нефть лавкалары, нефть келәттәре һәм нефтебазалар тарафынан ассортименты, һаны, сифаты һәм заказ бирелгән нефть продукттарын ваҡытында ҡулланыусыға еткереү мөмкинлек биргән.\nТәүге нефтебазалар тарҡау, планһыҙ төҙөлгән, маҡсатҡа ярашлы ҡулланылмаған, фән һәм техника талаптары иҫәпкә алыемаған.\nСССР-ҙа иретеп йәбештереп яһалған резервуарҙарға 1937 йылда тәүге дәүләт стандарты барлыҡҡа килгән. Ул саҡта төп талаптар 11,6 һәм 22,2 м3 күләмле параметрлы резервуарҙарға ҡуйылған булған. Бөйөк Ватан һуғышы осоронда — 1944 йылда — иретеп йәбештереп техникаһын камиллаштырыу менән бәйле 4600 м3 күләмле иретеп йәбештереү ысулы менән яһалған резервуарҙарға ГОСТ ҡабул ителгән. 1951 йылға ҡоросто иретеп йәбештереү юлы менән эшләнгән резервуарҙарҙың иң юғары максимальный күләме 10500 м3 еткән. Һуңғараҡ резервуарҙарҙы фәҡәт иретеп йәбештереү ярҙамында эшләгәндәр. Уларҙың юғары күләме 50000 м3 еткән.\nКөнбайыш Себерҙә яңы ятҡылыҡтар асыу менән бәйле нефть сығарыуҙың ҙур тиҙлектә үҫеше нефть продукттарын етештереү күләмен арттырҙы, шуның һөҙөмтәһе булып нефть продукттары менән тәьмин итеү системаһы үҫешенә ҡеүәтле импульс бирҙе. Был осорҙа ул Дәүләт комитетына — РСФСР Нефтепродукт Дәүләт комитетына берләшә. 70-се йылдар аҙағында — начале 80-се йылдар башында был тармаҡҡа 52 территориаль идаралыҡ, шул иҫәптән 1224 нефтебаза, 496 нефтебаза филиалы, 9893 стационар һәм күсереп йөрөтөлөүсе автозаправка станциялары ҡараған. Вертикаль һәм горизонталь резервуарҙарҙың бөтә булған һыйҙырыш күләме 28 млн м3-ҙан артыҡ, тармаҡтың ҡулланыу йөк әйләнеше — 320 млн тоннаға яҡын булған.\n90-сы йылдар башынан нефть продукттары менән тәьмин итеү системаһы бик тиҙ үҙгәрә башлай. Бик ҡыҫҡа ваҡыт эсендә РСФСР Госкомнефтепродукты «Роснефтепродукт» концерны тип үҙгәртеп ҡорола, һәм ул, үҙ сиратында, башҡа дәүләт структуралары менән «Роснефть» дәүләт предприятиеһы подразделениеһы — «Главнефтепродукт» тип үҙгәртеп ҡорола. Хәҙерге осорҙа нефть табыуҙың һәм шуға ярашлы нефть продукттарын етештереүҙең кәмеүе менән бәйле количество нефтебазалар һаны ла ҡыҫҡарҙы. Бер үк ваҡытта бөтә нефть компаниялары ла әүҙем рәүештә автозаправка станциялары төҙөү менән мәшғүл.\nМөрсәлим нефтебазаһы 1935 йылда асылған.\nҺуғыш йылдарында һәм һуғыштан һуңғы йылдарҙа Мөрсәлим нефтебазаһының директоры булып Сәйетғәлин Әхтәм Сәйетғәле улы (1908—1987) эшләгән.\nМөрсәлим нефтебазаһының төп эшмәкәрлек төрө — «Мотор яғыулығын ваҡлап һатыу».\nХәҙерге көндә тулы атамаһы — «Башкирнефтепродукт», Асыҡ акционерҙар йәмғиәтенең Мөрсәлим филиалы.\nЮридик адресы: 452485, Башҡортостан Республикаһы, Салауат районы, Мөрсәлим ауылы, Крупская урамы, 1-се йорт.\nОйоштороу-хоҡуҡи формаһы — вәкәләтлектәре һәм филиалдары. Милек тибы — башҡа төрлө ҡатнаш рәсәй милеге. Төп дәүләт регистрация номеры: 1020203088927.\nБеренсел теркәү датаһы — 2002 йылдың 28 ноябре.\nЯрҙамсыл эшмәкәрлек төрҙәре:\nУрындағы торба үткәргестәр, элемтә һәм электр үткәргес линиялары — һуҙыу һәм төҙөү\nМотор яғыулығы (авиация бензинын индереп) — күмәртәләп һатыу\nБөтә төр биналар һәм ҡоролмалар — дөйөм төҙөлөш эштәре\nМотор яғыулығы, автотранспорт өсөн яғыулыҡ-майлау материалдары — ваҡлап һатыу\nЯғыулыҡ — агенттар аша һатыу\nҠаҙаныштары, наградалары[үҙгәртергә | вики-тексты үҙгәртергә]\n↑ Сайт: Общероссийский классификатор организационно-правовых форм: Представительство и филиал, ИНН: 0274052610\nhttps://ba.wikipedia.org/w/index.php?title=«Башкирнефтепродукт»_асыҡ_акционерҙар_йәмғиәтенең_Мөрсәлим_филиалы&oldid=907394 ҡабул ителгән\nБыл бит һуңғы тапҡыр 16:06 8 сентябрь 2019 үҙгәртелгән.


Баш ҡалала Башҡорт юниор КВН лигаһының финал уйынында һигеҙ команда көс һынашасаҡ // Мәҙәниәт | новости башинформ.рф\nБаш ҡалала Башҡорт юниор КВН лигаһының финал уйынында һигеҙ команда көс һынашасаҡ\n15:06, 4 апреля 2016 Мәҙәниәт\nӨФӨ, 2016 йыл, 4 апрель. /«Башинформ» мәғлүмәт агентлығы, Ләйлә Аралбаева/.\nӨфөлә Башҡорт юниор КВН лигаһының финалы үтә. Сара 15 апрелдә «Йәшел сауҡалыҡ» шифаханаһында ойошторола. Миҙгелдең төп темаһы — «Аяҡ аҫтында әйләнә бөтә донъя», уйындыҡы — «Юлдағылар юлда булһындар». «Башҡорттар.ру» (Өфө), «Төньяҡ амурҙары» (Дыуан районы), «ХХ Централ» (Өфө), «Һарыҡты кем ашаған» (Ғафури районы), «Башstar» (Салауат районы), «Ритайым» (Күгәрсен районы), «ЖэКа» (Стәрлетамаҡ), «Тик ҡыҙҙар» (Учалы) командалары ҡатнаша.\nКомандалар «Бала саҡ иленә билетығыҙҙы һаҡлағыҙ» (визитка), «Уңышҡа табан тик алға» (капитандар конкурсы), «Онотмағыҙ хаттар яҙырға» (разминка), «Дуҫтар юлда һынала» (музыкаль номер) конкурстарында үҙ көсөн һынаясаҡ.\nМиҙгел башында «Төньяҡ-көнсығыш» (Мәсәғүт), «Үҙәк» (Өфө), «Көньяҡ» (Күмертау) зоналарында бөтә республиканан 60-тан ашыу команда старт алды, һуңынан Өфөлә һәм Салауатта ярымфинал уйындарынан һуң һигеҙ финалсы билдәләнде. Башҡорт юниор КВН лигаһының финал уйынын ойоштороусы — Башҡорт асыҡ КВН лигаһы, Башҡортостан Йәштәр сәйәсәте һәм спорт министрлығы, Мәғариф министрлығы.


Изгелек ҡылығыҙ | Әбйәлил - Абзелил\nӘбйәлил - Абзелил > вәғәздәр > Изгелек ҡылығыҙ\n« Сихырҙан йыраҡ булайыҡ\nТөш күреү »\nҮҙен мосолманға һанаған кеше бик бәләкәй булып тойолған яҡшылыҡты эшләүгә лә кәмһенеп ҡарарға тейеш түгел. Изгелектең ниндәй генә ҙурлыҡта булыуына, миҡдарына ҡарамаҫтан, уны эшләргә ашығырға кәрәк.\nПәйғәмбәребеҙ ғәләйһи үәссәләм үҙенең бер хәҙисендә:\n"Һәр бер изге эш саҙаҡа" – тине. (Бохари риүәйәте).\nОшо хәҙистән аңлашылғанса, ҙур изгелекме йәки бәләкәйме, уның өсөн саҙаҡаға аҡса биргән кеүек әжер сауабы буласаҡ. Ошо хәҙискә таянып беҙ яҡшы ғәмәлдәр ҡылғанда ваҡланып тормаҫҡа, «был бәләкәй генә ғәмәлдән бер ниндәй файҙа булмаҫ», тип икеләнмәҫкә, ә киреһенсә, хәлебеҙҙән килгәнсә һәр бер изге ғәмәлде эшләп ҡалырға тырышайыҡ. Әгәр тормошобыҙҙың яҡты булыуын теләһәк, изгелек ҡылайыҡ. Изгелек тормошобоҙға нур һәм бәрәкәт алып килер.\nИзгелеккә – асҡыс, яуызлыҡҡа – йоҙаҡ – ул Ислам диненә саҡырыу һәм уға тоғро хеҙмәт итеү, ихлас күңелебеҙ менән диндә булыу. Был ике ғәмәл – хаҡ, улар өсөн кеше ҙур әжер ала һәм Аллаһтың рәхмәтенә ирешә. Шуға ла Аллаһ беҙҙе был тура юлдан яҙҙырмаһын.\nКеше үҙе өсөн дә йәки башҡа кеше өсөн ҡылған изге ғәмәлдәре өсөн әжер-сауап аласаҡ. Бер кеше барлыҡ изгелекте эштәрҙе үҙе генә башҡарып сыға алмаҫҡа мөмкин. Бының сәбәбе кешелә булған кәмселектәр, ә ҡайһы ваҡыт уның мөмкинлектәренең сикләнгән булыуы. Хаҡ мосолман үҙенең белемен, тормош тәжрибәһен, дәрәжәһен, мөлкәтен ҡулланып, башҡаларға изге ғәмәлдәрҙе ҡылыу юлдарын аса. Шулай итеп, ул иң изге ғәмәлдәр ҡылыусы кеше кеүек үк, инша Аллаһ, әжер-сауаптарын аласаҡ.\nАллаһ Тәғәлә «Ер тетрәү» сүрәһендә:\n«Фәмәй-йәғмәл миҫҡааалә ҙарратин хайрай-йәраһ».\n"Кемдер саң бөртөгө хәтле генә изгелек ҡылған булһа ла, уны күрәсәк" – тигән. Йәғни ул ғәмәле юҡҡа сыҡмай, әжер-сауабы буласаҡ. Ниндәй генә яҡшы, изге эш ҡылһаҡ та, иң мөһиме уны ихласлыҡ менән башҡарыр кәрәк. Барлыҡ ғәмәлдәребеҙҙә дә ихлас булып ҡалыу. Бөтә ғәмәлде ҙә бары тик Аллаһ ризалығы өсөн генә эшләргә кәрәк. Юғиһә беҙҙең эшләгән ғәмәлебеҙ ҡабул булмаҫҡа мөмкин. Беҙ үҙебеҙгә һәр көндә хисап ҡылып торорға тейешбеҙ. Бөгөн Аллаһ минән риза булырлыҡ ниндәй изге ғәмәлдәр ҡылдым икән тип, уйланыр кәрәк. Ҡылған ғәмәлдәребеҙҙә риянан (кеше күрһен өсөн, показуханан) булмаһын.\nАллаһ Тәғәлә беҙҙе был донъяға һынау өсөн ебәргәнен онотмайыҡ. Был донъяла изгелеккә һәм яуызлыҡҡа алып бара торған юлдар һәр ваҡыт булған, улар әле лә бар. Иманлы кешеләргә изгелектәрҙең ҡапҡаларын асыу һәм яуызлыҡтарҙың ҡапҡаларын ябыу вазифаһы йөкләнгән. Иманлылар был донъяла изгелектәргә алып бара торған юлдарҙы күрһәтергә һәм төрлө яуызлыҡты тыйырға тырышырға тейештәр.\nҠыҙғанысҡа ҡаршы, тормошта киреһенсә лә була, кемгәлер изгелек эшләү ҡулынан килмәй ул. Ә насарлыҡты бик тиҙ эшләп була, уның өсөн хатта уйларға ла кәрәкмәй. Шулайтып ҡайһы берәүҙәр яуызлыҡтың асҡысы, ә изгелектең йоҙағы булалар. Һис шикһеҙ, улар башҡаларға насарлыҡҡа алып бара торған юлдарҙы күрһәткән өсөн, шул кешеләрҙең гонаһтарын да үҙҙәренә алалар.\nБөйөк Раббыбыҙ Үҙенең Ҡөръән Кәрим китабында:\n«Мәй-йәшфәғ шәфәәғәтән хәсәнәтәй йәкүл-ләһү нәсыиибүм-минһәә үә мәй-йәшфәғ шәфәәғәтәң сәййи'әтәй-йәкүл-ләһү киф-лүм-минһәә үә кәәнәл-лааһу ғәләә күлли шәй'им-мүкиитәә».\n“Кем берәр изгелеккә аралашсы булһа, ул эштән уға ла өлөш (сауаб) сығар. Кем яманлыҡ ҡылыусыға аралашлыҡ итһә, уның да өлөшө шул яманлыҡтан булыр. Аллаһ һәр нәмәгә ҡөҙрәтле". «Ниса» сүрәһе 85-се аят.\nҠөръән аяттарынан аңлашылғанса, изгелек ҡылыусылар һанын арттырырға, яманлыҡ ҡылыусыларҙың һанын кәметергә Аллаһы Сүбханә үә Тәғәлә насип итһә ине. Арабыҙҙа яуыз кешеләр ҙә осрамай түгел, беҙ уларҙы ситләтеп үтергә тейешбеҙ.\nПәйғәмбәребеҙ Мөхәммәд ғәләйһис-сәләм хәҙрәттәре бер хәҙисендә: “Кешеләр араһында изгелеккә – асҡыс, яуызлыҡҡа – йоҙаҡ булыусылар бар һәм киреһе лә етәрлек. Аллаһ Тәғәлә тарафынан изге эш ҡылырға асҡыс бирелгәндәргә ниндәй бәхет! Аллаһ Тәғәлә тарафынан яуызлыҡ ҡылырға асҡыс бирелгәндәргә ниндәй бәхетһеҙлек!"– тигән (Ибн Мәджә).\nИзгелек – ул Аллаһ риза булған ғәмәл, ә яуызлыҡ – ул Аллаһтың асыуын килтереүсе һәм Ул тыйған ғәмәл. Әгәр Аллаһы Тәғәлә берәр бәндәһенә рәхмәтен бирергә теләһә, ул уны изгелек ҡылыусы итә. Шундай кешене күргәндә, изгелектәр тураһында уйлаһың. Ул һәр ваҡыт үҙе менән изгелек алып килә, яҡшылыҡ тураһында ғына һөйләй. Уның күңеле изгелектә, һәм башҡалар изгелекле эштәр башҡарғанда, ул даими сәбәбсе булып тора. Йәнәшәлә тороусыларға ла үрнәк. Яманлыҡҡа өндәүсе кешенең күңеле һәр ваҡыт яуызлыҡта, шуға күрә ул даими насарлыҡ тураһында уйлай һәм һөйләй, яман эштәрҙе башҡарырға ярҙам итә, үҙе булған ерҙә башҡаларға яуызлыҡ килтерә. Насарлыҡ килтереүсе һәр ваҡыт башҡалар өсөн яфа булып тора, шуға күрә уның менән дуҫ булыу – һәләкәткә килтерә, ә изгелек ҡылыусы менән юлдаш булыу – кешене бәхетле итә.\nИзгелектән дә өҫтөн булырға ярамай, бер эшкә лә ҙур түгел тип ҡарамай. Пәйғәмбәребеҙ: «Һис бер төрлө изгелекте кәмһетмәгеҙ. Ҡойонан үҙең өсөн күтәргән һыуҙы башҡаның силәгенә һалыу, ҡәрҙәшең менән йылмайып һөйләшеү кеүек изгелеккә лә еңел ҡарама», — тине. (Әхмәт риүәйәте).\nБыл хаҡта пәйғәмбәребеҙ Мөхәммәд ғәләйһи үәс-сәләм икенсе бер хәҙисендә:\n“ لا تحقرنَّ من المعروف شيئا, و لو أن تلقي أخاك بوجهٍ طلْقٍ”\n"Бер изге ғәмәлгә лә кәмһенеп ҡарамағыҙ, хатта ҡәрҙәшеңде асыҡ йөҙ менән ҡаршы алыуға ла" – тип әйткән. (Мөслим риүәйәте).\nБына шулай ҡәрҙәшеңә йылмайыу ҙа, уны асыҡ йөҙ менән ҡаршы алыу ҙа, ҡул биреп күрешеү ҙә, йылы һүҙҙәр әйтеүҙә изге ғәмәлдәрҙән һанала. Бына ниндәй еңел ғәмәлдәр. Уныһы да беҙ ҡайһы бер ваҡытта эшләргә лә ялҡауланабыҙ, һаранланабыҙ, күңелебеҙҙе асмайбыҙ. Ана шулай беҙ үҙебеҙҙе әжер-сауаптан мәхрүм ҡалдырабыҙ.\nИзгелекте күңел киңлеге менән эшләү хәйерле, рәхмәт әйтеп, кеше алдында маҡтаһындар өсөн түгел. Әлбиттә уларҙың ихлас рәхмәте доға һымаҡ Аллаһҡа барып етәсәк. «Бер рәхмәт, мең бәләнән ҡотҡара», «Изгелек ерҙә ятмай» – ти, халыҡ мәҡәлендә. Изгелектә Аллаһының рәхмәте, бәрәкәте бар, Мөхәммәд салләллаһу ғәләйһи сәлләм әйткән: «Раббыларына иң рәхмәтле булыусылар — кешеләргә (ҡайһы милләт һәм дин вәкиле булыуҙарына ҡарамаҫтан) үҙе рәхмәтле булыусылар».\n«Фә'әәтәәһүмүл-лааһу ҫәүәәбәд-дүнйәә үә хүснә ҫәүәәбил-әәхыирати үәл-лааһу йүхиббүл-мүхсиниин».\n«Аллаһы уларға (ярҙам, еңеү һәм ғәнимәт кеүек) донъя сауабын, һәм күркәм Ахирәт сауабын (мәғфирәт һәм йәннәтте лә) бирҙе. Аллаһы игелек ҡылыусыларҙы һөйә». «Әлү Ғимран / Ғимран ғәиләһе», 3:148\nБеҙҙең тормошобыҙҙа хата юлда йөрөп, ҡылған изгелеге арҡаһында һиҙәйәткә күнгән кешеләр ҙә бар. Шуға ла изгелек ҡылыусы кешеләргә «Аллаһының рәхмәте булһын» тип әйтергә кәрәк. Беҙҙең ихлас күңелдән әйткән был һүҙҙәребеҙ сәбәпле, Аллаһының рәхмәте менән, был кешеләр дингә килерҙәр. Рәсүлебеҙ салләллаһү ғәләйһи үә сәлләм: «Ерҙәгеләргә (кешеләргә, хайуандарға) мәрхәмәтле бул һәм күктәгеләр һәм һиңә ҡарата мәрхәмәтле булырҙар», — тип әйткән.\nقُ أَجْرَهُم بِغَيْرِ حِسَابٍلْ يَا عِبَادِ الَّذِينَ آمَنُوا اتَّقُوا رَبَّكُمْ لِلَّذِينَ أَحْسَنُوا فِي هَذِهِ الدُّنْيَا حَسَنَةٌ وَأَرْضُ اللَّهِ وَاسِعَةٌ إِنَّمَا يُوَفَّى الصَّابِرُونَ\n«Ҡуль йәә ғибәәдил-ләҙиинә әәмәнүттәҡуу раббәкүм лил-ләҙиинә әхсәнүү фии һәәҙиһид-дүнйәә хәсәнәтүү-үә ардул-лааһи үәә-сиғәтүн иннәмәә йүүәффәс-саабируунә әджраһүм биғайри хисәәб».\n«(Рәсүлем! Минең исемдән) Әйт: «Әй, Минең иман килтергән ҡолдарым! Раббығыҙҙан ҡурҡығыҙ! Был донъяла изге эштәр ҡылған кешеләр өсөн әжер бар». «Әҙ-Ҙүмәр / Төркөмдәр», 39:10.\nИман килтереүсе һәр кем изгелек ҡылырға тейештер. Рәсүлебеҙ салләллаһү ғәләйһи үәс-сәлләм дә: «Кем үҙен изгелектән (башҡаларға яҡшылыҡ теләүҙән, йомшаҡлыҡтан) мәхрүм ҡылһа, шул үҙен күп изгелектәрҙән мәхрүм ҡылыр», — тип әйткән.\nҺәр ваҡыт изгелек ҡылыу юлының башында пәйғәмбәрҙәр торған. Аллаһ Тәғәлә улар тураһында әйтә:\n«Үә джәғәлнәәһүм ә'иммәтәй-йәһдүүнә би'әмринәә үә әүхәйнәә иләйһим фиғләл-хайраати үә иҡаамәс-саләәти үә иитәә'әззәкәәти үә кәәнүү ләнәә ғәәбидиин».\n“Әмеребеҙ буйынса, уларҙы тоғро юл күрһәтеүсе остаздар иттек һәм үҙҙәренә хәйерле эштәр башҡарыуҙы, намаҙ уҡыуҙы, зәкәт биреүҙе уахи иттек. Улар Беҙгә өҙлөкһөҙ ғибәҙәт ҡылыусылар булды" («Әнбийә» сүрәһе, 73-се аят).\nБарлыҡ мосолмандар, пәйғәмбәрҙәрҙән үрнәк алып, кешеләрҙе хаҡлыҡҡа, изгелеккә юнәлтергә тейеш. Намаҙ, ураҙа беҙҙең үҙебеҙ өсөн ҡылына торған изгелектәр. Ә башҡа кешеләргә ҡарата ҡылынған изге эш икеләтә һөйөнөслө, сөнки үҙебеҙгә эшләнгән изгелек менән әжер-сауап алһаҡ, башҡаларға изгелек ҡылыуыбыҙ менән беҙ уларҙы һөйөндөрөп, уларға ла изгелеккә юлды күрһәтәбеҙ. Шулай уҡ ҡылған изгелектәребеҙ мәрхүмдәрҙеңдә рухына ирешә. Әйтелә бит: үҙ артығыҙҙан игелекле бала ҡалдырығыҙ тип, уның өлгәшкән әжере һеҙгә лә теге донъяла ирешәсәк тип.\nШуға ла һәр саҡ доға ҡылып торайыҡ:\n«…раббәнәә һәбләнәә мин әзүәәджинәә үә ҙүррий-йәәтинәә ҡурратә әғйүниү-үәджғәлнәә лил-мүттәҡиинә имәәмәә».\n“Йә, Раббыбыҙ, күңелдәребеҙҙең ҡыуанысы, күҙҙәребеҙҙең ҡараһы кеүек (затлы пак) ҡатындар һәм балалар бир. Беҙҙе саф мосолман халыҡтарына юлбашсы ит" («Фурҡан» сүрәһе, 74-се аят).\nИман эйәһе өсөн, изгелектәр ҡылып, күберәк сауаб йыйыу, гонаһтарынан арыныу өсөн иң яҡшы ваҡыт — Рамаҙан айы. Әлхәмдүлилләәһи, Аллаһ насип итһә, ошо изге айға аяҡ баҫабыҙ. Рамаҙан айында Аллаһ бәндәһе ҡаршыһында бик күп изгелек ишектәрен аса. Аллаһ был айҙа Үҙ бәндәләрен күп изгелектәр ҡылырға, яуыз эштәрҙән тыйылырға саҡыра. Пәйғәмбәребеҙ әйтте: «Рамаҙан айының беренсе кисе етһә, шайтандарға бығауҙар һалыныр, йәһәнәм ишектәре ябылыр, береһе лә асылмаҫ. Йәннәт ишектәре асылыр, береһе лә ябылмаҫ. Күктәрҙән Аллаһының фәрештәһе кешеләргә юнәлеп әйтер: «Әй изгелек һөйөүсе, изгелеккә ынтыл. Әй, яуызлыҡ ҡылыусы, насарлыҡтан ҡотол». Был айҙа, Аллаһы Тәғәлә бәндәләрен йәһәнәм утынан ҡотҡарыр. Уттан ҡотолоу — Рамаҙандың һәр кисендәлер".\nИзге айҙа кем ниндәй изгелек ҡылырға булдыра — ҡылһын. Изгелек ҡылыу өсөн мөмкинлек һәр кемдә лә бар. Әгәр берәүҙең изгелек ҡылырға һис тә ҡөҙрәте булмаһа, ул кешеләрҙе үҙ яуызлығынан имен ҡылһын. Был уның өсөн изгелек булыр. Пәйғәмбәребеҙ: "Был айҙа Аллаһ һеҙҙең изгелек ҡылыуҙа үҙ-ара ярышыуығыҙға ҡарай һәм һеҙҙең исемдәрегеҙҙе фәрештәләре алдында иҫкә ала. Бәхетһеҙ шул, кем был айҙа Аллаһының рәхмәтенән мәхрүм ҡалды», — тине. (Табәрани риүәйәте).\nИзгелек – ҡояш нурына тиң. Бер-береңә ярҙам итешеп йәшәү, асыҡ йөҙлө, тәмле һүҙле булыу кешеләргә ҡояштың яҡты нурҙары кеүек үк кәрәк. Изгелек тормошто, йәшәүҙе һаҡлай, ә яуызлыҡты емерә. Кеше тормошта һәр саҡ яҡшылыҡ ҡына эшләр өсөн тыуа. Кеше йәшәүенең төп мәғәнәһе изгелек ҡылыу, изгелек эшләү. Изге эш эшләр өсөн игелекле, мәрхәмәтле, шәфҡәтле булырға кәрәк, Аллаһ Тәғәлә ҡаты күңелдәребеҙҙе йомшартһын.\nБеҙгә Аллаһы Раббыбыҙ барыбыҙға изгелеккә асҡыс булырға, яманлыҡҡа бик (йоҙаҡ) булырға насип итһә ине. Изге эштәр ҡылып, дөрөҫ юлдан барһаҡ ҡына беҙҙең киләсәгебеҙ яҡты, ышаныслы булыр! Донъялағы һәр бер кеше лә шулай изгелектәр эшләһә, йәшәүе лә матур булыр ине. Аллаһы Тәғәлә барыбыҙға ла ихлас күңел менән, һәм бары тик Уның ризалығы өсөн генә, хәйерле, изге ғәмәлдәр ҡылып йәшәргә насип итһен.\nЭта запись написана автором Назир Сабитов, 09.04.2021 в 21:50, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Балыҡ бар, тик тоторға ярамай\nПавловка һыуһаҡлағысында эш алып барыусы эшҡыуарҙар бер йыл инде кәсебен туҡтатып торорға мәжбүр. Лицензия буйынса эшләгән йүнселдәр, тейешле рөхсәт ҡағыҙҙары ала алмай. Эшҡыуарҙар аңлатыуынса, һыуһаҡлағыс өсөн яуаплы федераль һәм төбәк власть органдары үҙ-ара килешә алмай. Һөҙөмтәлә тармаҡ зыян күрә.\nТормошон йылғаһыҙ күҙ алдына ла килтерә алмаған Данис Павловка һыуһаҡлағысында егерме йылға яҡын эшләй. Ул ҡуртымға алынған участкаһында ял итеүселәрҙе ҡабул итә, экскурсиялар ойоштора. Ҡунаҡтарын бында үрсегән балыҡ менән һыйлай. Урындағы экологияны һаҡларға ла тырыша. Мәҫәлән, әле, балыҡ ыуылдырыҡ сәскән мәлдә браконьерҙар әүҙемләшә, Данис иһә балыҡ тотоуҙан тыйылып тора.\nЛәкин махсус режимдан тыш та, Данис һәм тағы 200-ләгән эшҡыуар һыуһаҡлағыста балыҡ тотоуҙан мәхрүм. Легаль эшмәкәрлек алып барыусы балыҡсылар инде бер йыл тейешле лицензия ала алмай. Быға бәйле кәсептәре зыян күрә.\nРеспубликаның төньяғында Павловка һыуһаҡлағысы иң танылған ял итеү урыны тиергә лә була. Йыл һайын меңәрләгән кеше бында мәшәҡәттәрҙән арынырға, һаулығын нығытырға килә. Урындағы халыҡ та туризм менән көн итергә күнеккән. Тик хәҙер Павловканың ял итеү тармағына хәүеф янай. Балыҡ тотоуҙы тыйыу урындағы эшҡыуарҙарҙың төп бәкәленә һуға.\nХаҡлы ялға сығып тыуған яҡтарына ҡайтҡан һәм бында шәхси эшҡыуар булараҡ эш башлаған Евгений Кузнецов лицензия булмау бәләкәй эшҡыуарлыҡты юҡҡа сығарыуы бар тип иҫәпләй. Йүнсел Павловка ауылында балыҡ ыҫлау цехы асҡан, үҙенең бригадаһы ла бар.\nЕвгений Кузнецов, шәхси эшҡыуар: «Элек беҙ «Башкиррыбхоз» менән килешеү төҙөп эш итә инек. Һәр кәсеп итеүсегә балыҡ тотоу өсөн участка беркетелә, был рәүешле йылғаның хужаһы булды, хәлебеҙҙән килгәнсе браконьерҙар менән дә көрәштек, балыҡтарҙы арттырырға тырыштыҡ. Эш урындары ла бар ине. Ә хәҙер мөлкәтте һатырға уйлап торам».\nЕвгений Кузнецов аңлатыуынса, 2013 йылға тиклем Павловка һыуһаҡлағысында ике ҙур кәсеп участкаһы булған. Аҙаҡ Рәсәйҙең ауыл хужалығы министрлығы һыуһаҡлағысты бәләкәйерәк участкаларға бүлергә тигән ҡарар ҡабул итә. Эште алып барыусы республиканың Тәбиғәттән файҙаланыу һәм экология министрлығы тәҡдим иткән тәүге проект экспертиза үтмәй, һөҙөмтәлә балыҡсыларҙы лицензиялау туҡтатыла. Һәм йыл самаһы ваҡыт үткәндән һуң әле ведомство мәсьәләне хәл итеү юлында.\nКамил Бирғәлиев, Тәбиғәттән файҙаланыу һәм экология министрлығының йәнлектәрҙе һаҡлау бүлеге секторы мөдире: «Павловка һыуһаҡлағысының яңынан бүленгән кәсеп участкалары сиктәре балыҡ тотоу буйынса федераль агентлығы тикшереүен үтте. Бер нисә айҙан беҙ уларҙы асыҡ конкурсҡа сығарасаҡбыҙ».\nҠыҙғанысҡа, хәл эшҡыуарҙарға ғына зыян килтереп ҡалмай. Халыҡ урындағы баҙарҙа балыҡҡа хаҡ артыуын билдәләй. Тыйыуҙарға ҡарамаҫтан, кәсебен дауам итеүсе браконьерҙар конкуренция кәмеүенән файҙаланып, хаҡтарҙы күтәргән. Һыуһаҡлағыс менән бер учреждение ғына идара итһә, бәлки бындай хәл булмаҫ та ине...


Короновирус инфекцияһы өлкән йәштәгеләр өсөн айырыуса ҡурҡыныс | ГТРК «Башкортостан» — Новости Уфы и РБ\n26 марта 2020 — 15:02 ГТРК «Башкортостан»\nШуға ла үҙҙәрен изоляциялаған пенсионерҙарға волонтерҙар ярҙамға ашыға. Аҙыҡ-түлек, дарыуҙар һәм башҡа кәрәк-яраҡты йорттарына алып килә. Кемгә аҙыҡ-түлек, кемгә дарыу йә уны алыу өсөн рецепт кәрәк. Студент-ирекмәндәр өлкән йәштәгеләрҙең һәр үтенесен иғтибар менән тыңлап ярҙам итергә тырыша. Нм тиһәң дә улар яңы төр инфекцияға тиҙ бирешеүсән. Шуға ла пандемия мәлендә 65 йәштән ололарға өйҙән сыҡмаҫҡа тәҡдим ителә. Дөйөм Рәсәй халыҡ фронты йәштәренең төбәк бүлеге ирекмәндәре пенсионерҙарға һәм инвалидтарға ярҙам йөҙөнән ирекле штабтар булдырған. Был эшкә Башҡорт дәүләт медицина университеты студенттары ла ихлас ҡушылған. Короновирустан үҙҙәрен изаляциялаған пенсионерҙарға булышлыҡ итеү өсөн колл-үҙәк асҡан.Үҙәк әле бер нисә көн генә эшләй, шуға ҡарамаҫтан тиҫтәгә яҡын өлкән кешегә тейешле хеҙмәт күрһәтелгән дә инде.\nКолл-үҙәк ҡабул иткән мәғлүмәт буйынса волонтер-медиктар кәрәкле әйберҙәрҙе һатып ала һәм өйгә үк индереп сыға. Әлбиттә, улар бөтә санитар-эпидемиологик һәм гигиена нормаларын үтәргә бурыслы. Хужалар ишек аша ғына һөйләшеүҙе өнәмәһә лә халыҡ фронты йәштәре тәртиптән тайпылмай. Дөйөм Рәсәй халыҡ фронты йәштәренең төбәк бүлеге ирекмәндәре, волонтер- медиктар менән берлектә мөрәжәғәт иткән һәр кемгә ярҙам итәсәк.\nӨлкән йәштәге хужабикәләр ярҙамы менән беҙ хәҙер ҡайҙа иң осһоҙ хаҡтар икәнен беләбеҙ, ти ирекмәндәр. Аҙыҡ-түлек, дарыуҙар, йорт хайуандарына аҙыҡ килтереүгә һәм башҡа ярҙам кәрәкһә ғаризаны 8 (800) 200-34-11ҡыҙыу линия телефонына шылтыратып ҡалдырырға була. Карантин сәбәпле Волонтер-медиктарға республиканың төрлө төбәктәренән өлкән йәштәгеләр һәм мобиль мөмкинлектәре сикләнгән кешеләр шылтыратып ярҙам һорай ала.


ЙӨҘҘӘР АЛ БУЛДЫ, ЯҠШЫ ЯЛ БУЛДЫ\nСибай ҡалаһының М.Fафури исемендәге мәҙәниәт һәм ял паркында «Рәсәй саңғы юлы—2017» спорт ярышы үтте. Бында сибайҙар ғына түгел, Баймаҡ, Хәйбулла райондарынан да саңғыла йөрөргә яратыусылар йыйылған ине.\nЯрышҡа килеүселәр 8 төркөмгә бүленде. Тәүгеләрҙән булып стартҡа VIP төркөмө баҫты, йәғни етәксе вазифа биләүселәр етеҙлектә үҙҙәрен һынап ҡараны. Артабан 12 йәшкә тиклемге балалар, унан 13-15, 16-18, 19-35, 36-49 йәшлектәр, 50 һәм унан өлкәндәр уҙышты. Шулай итеп үҙ төркөмдәрендә Владимир Рысин (7-се мәктәп), Әлфирә Үтәбаева (Сибай сәнғәт коледжы), Илхан Вәлиев (Баймаҡ), Екатерина Бабенко (12-се мәктәп), Альфред Хураншин (Аҡьяр), Рәмилә Фәйзуллина (Баймаҡ), Руслан Ибраһимов (Сибай педагогия коледжы), Гөлсара Дәүләтбаева (Баймаҡ), Айгиз Бикҡолов (Сибай педагогия коледжы), Лидия Шаһиәхмәтова (Сибай педагогия коледжы), Әғләм Мортазин (Сибай ҡалаһының эске эштәр бүлеге), Лиза Яҡупова (8-се мәктәп), Фәттәх Иҫәндәүләтов (Баймаҡ), Ольга Миронова (Сибай ҡалаһының спорт ветераны) беренселекте яуланы. Призлы урын алыусыларҙың барыһы ла грамоталар, миҙалдар һәм ярыштың махсус бүләге менән бүләкләнде.\nСараға йыйылған 354 саңғысы араһынан 81 йәшлек Әхмәт Юнысов һәм 72 йәшлек Геннадий Таракин һоҡландырһа, ата-әсәһенә эйәреп килгән 2 йәш тә 9 айлыҡ Таһир Таулыҡаев оло өмөт уятты. Киләсәктә ул да шәп саңғысы булырға хыяллана.\nЯрыш үткәрелгән көн матур, ҡояшлы, елһеҙ ине. Саңғысылар уҙышып ҡына ҡалманы, саф һауала һаулыҡтарын нығытып, ял итеп, күтәренке кәйеф менән ҡайтты.\nҺүрәттә: Ә.Юнысов, А.Рысина һәм В.Рысин.


Мәңге йәшәр сәсән рухы!\n6 Декабрь 2018, 13:18\nСәсәндәрҙең бишенсе төбәк бәйгеһендә Миәкә, Дәүләкән, Бүздәк, Бөрйән һәм, әлбиттә, Әлшәй райондарынан вәкилдәр ҡатнашты.\nБына биш йыл инде районыбыҙҙа үткәрелеп килгән сәсәндәрҙең төбәк фестивале быйыл билдәле фольклорсы, драматург, халыҡ сәсәне Мөхәмәтша Буранғоловтың тыуыуына 130 йыл тулыуға һәм республиканың 100 йыллығына арналды.\nМәҙәни сара башҡорт лицейында башланып китте, әйткәндәй, был белем усағы 2004 йылдан алып башҡорт әҙәбиәте классигы исемен йөрөтә. Халыҡ сәсәне бюсы алдына сәскәләр һалыу тантанаһында сығыш яһап, билдәле фольклорсы, филология фәндәре докторы, яҡташыбыҙ Розалия Солтангәрәева, әҫәрҙәре ауыҙ-тел ижады ынйыларының алтын фондына ингән Мөхәмәтша Буранғоловтың баһалап бөткөһөҙ ижади эшмәкәрлеге башҡорт тарихынан, халыҡтың рухи донъяһынан айырылғыһыҙ, бының өсөн ул хатта милләтселектә ғәйепләнеп, эҙәрлекләүҙәргә дусар ителә, тип билдәләне. Район хакимиәте башлығы урынбаҫары Закуан Әхмәтов та уҡыусыларҙы туған телебеҙҙе яратырға, тормош юлы һәм ижады ошо мәктәп менән тығыҙ бәйле бөйөк сәсәндең иҫтәлеген ҡәҙерләп һаҡларға саҡырҙы.\nРайон мәҙәниәт һарайында фестивалде асыу тантанаһы ла бик сағыу тамаша булды. Сәхнәлә ағинәйҙәр доға ҡылып мөнәжәт әйтә. Бөйөк башҡорт сәсәндәре исемдәрен әйтеп, ҡылыстан да үткер һүҙ көсөн, сәсәнлек рухын һаҡлау, уны быуындарҙан-быуынға тапшырыу тураһында ант биреү йолаһы атҡарылды. Киң майҙанға сыҡҡан бөгөнгө сәсәндәр ҙә был матур тамашаға ҡушылды.\n- Борондан сәсәндәр һәр йыйындың, һәр байрамдың биҙәге булған, улар һабантуйҙарҙа, осрашыуҙарҙа сығыш яһаған, илдә барған теге йәки был ваҡиғаға үҙ фекерен белдергән. Бөгөн ошо бәйгегә килеп, үҙ һүҙен әйткән, оҫталығын күрһәткәндәрҙең һәр ҡайһыһына ихлас рәхмәттәремде еткерәм. Иң ҡыуаныслыһы, ошо күркәм сарала өлкән быуын вәкилдәре менән бер рәттән балалар ҙа һынау тота, тимәк сәсәнлек сәнғәте киләсәктә лә юғалмаясаҡ, - тине жюри рәйесе Розалия Әсфәндийәр ҡыҙы.\nСәсәндәр бәйгеһе бер нисә сәғәт дауам итте. Сәхнәнән халҡыбыҙҙың билдәле эпостары һәм риүәйәттәре, мөнәжәттәр, ҡобайырҙар яңғыраны, шулай уҡ үҙ ижад емештәрен тәҡдим итеүселәр ҙә аҙ булманы.\nБәйгеселәр 16 йәшкә тиклемге һәм унан өлкәнерәктәр төркөмөндә сығыш яһаны. Ҡармыш ауылынан алты йәшлек Әлмир Әхтәмов иң кескәй ҡатнашыусы булһа, Яңы Сәпәштән Гөлсәмсә Әхмәҙиеваға 88 йәш ине.\nБыл көндө Әлшәй майҙанында һынау тотҡан һүҙ оҫталарының барыһына ла “Сәсәндәрем, килегеҙ!” төбәк фестиваленең иҫтәлекле бүләктәре тапшырылды. Ә номинацияларҙың иҫәбе-һаны ла юҡ ине. Хәйер, был әллә ни мөһим дә түгелдер, моғайын. Сөнки сәсәнлек рухына, туған телгә тоғролоҡ өсөн бүләккә сәхнәгә сығып үҙ һүҙен әйткән һәр кем лайыҡ ине.


Инфоурок / Другое / Презентации / Презентация на урок " Юлдыбай"\nТел шымартҡыс Мейес башында биш бесәй, Биш бесәйҙең биш башы . Биш бесәйҙең биш башынан, Емерелмәһен мейес башы.\nҺүҙлек эше тоғро-верный ҡын-ножны һунарсы –охотник йыртҡыс-хищник тире-кожа\nДуҫлыҡ тураһында мәҡәлдәр 1) Дуҫты ике һынамайҙар. 2) Йөҙ һум аҡсаң булғансы, йөҙ дуҫың булһын. 3) Һүҙҙе бирә лә бел, үтәй ҙә бел. 4) Ауға барһаң, зирәк бул, иптәшеңә терәк бул. 5) Берҙәмлектә - көс. 6)Дуҫлыҡҡа тоғро була бел\nНомер материала: ДВ-390049


Башҡортостанда министрлыҡтарҙы оптиммалләштерәләр\nРеспублика дәүләт власының башҡарма органдары структуралары эшмәкәрлеген камиллаштырыу маҡсатында бернисә министрлыҡ һәм ведомство үҙгәрештәр кисерҙе.\nБашҡортостан президенты указына ярашлы Физик культура, спорт һәм туризм министрлығы менән Йәштәр сәйәсәте буйынса дәүләт комитеты берләшеп, яңы - Йәштәр сәйәсәте, спорт һәм туризм министрлығы барлыҡҡа килде.\nТышҡы иҡтисади бәйләнештәр, сауҙа һәм эшҡыуарлыҡ министрлығы бөтөрөлдө. Уның вәкәләттәре үҙгәрештәр кисергән Сәнәғәт, инвестиция һәм инновация сәйәсәте министрылығы менән бергә Сәнәғәт һәм тышҡы иҡтисади бәйләнештәр министрлығына бирелде.\nБынан тыш Эшҡыуарлыҡ һәм сауҙа буйынса дәүләт комитеты ойошторола. Был ведомство Тышҡы иҡтисади бәйләнештәр, сауҙа һәм эшҡыуарлыҡ министрлығының айырым вәкәләттәрен үтәйәсәк. Тарифтар буйынса дәүләт комитеты тарифтар буйынса комиссия тип үҙгәртелә.\nАуыл хужалығы министрлығы ҡарамағындағы ер ҡоролошо буйынса идаралыҡ бөтөрөлдө. Уның вәкәләттәре Ер һәм мөлкәт мөнәсәбәттәре министрлығына тапшырылды.


Мине әсәйем йәберһетә\nМиңә әсәйем һуға... Донъялағы иң яҡын кешем.\nМине бала сағымда ла һуҡтылар, мин шулай булырға тейеш, тәрбиә бирәләрҙер тип уйлай инем. Иҫләйем, әсәйем мине 4 йәштән мәктәпкә әҙерләй башланы һәм берәй нимә килеп сыҡмаһа, ул миңә һуға торғайны. Ҡайһы саҡ таңға тиклем дәрес әҙерләгән мәлдәрем булды. Үҫмер йәшенә еткәс, мин мәктәптән ҡаса башланым, дөрөҫөрәге, мәктәпкә тиклем үк уҡыуҙан ялҡҡайным, ә атай-әсәйҙән эләгеп кенә торҙо. Мин үҙ ваҡытымды үҙем бүлмәнем. VIII класта көсләп өйгә эш эшләргә ултырталар ине.\nМин мәктәптән тыш бер апайҙа өҫтәлмә дәрестәр ала инем. Бер ваҡыт өҫтәлмә дәрестәргә тип бирелгән аҡсаға мин киноға сығып киттем. Минең бөтә классташтарым киноға йөрөй, ҡасан теләйҙәр, шунда ял итәләр бит. Атай-әсәйемде алдап, аҙнаһына бер тапҡыр булһа ла, шулай ял итеп килә торғайным. Ярты йыл тирәһе был дауам итте. Бер көндө минең киноға йөрөгәнемде әсәйем ҡайҙандыр белеп ҡалған. Ул мине ныҡ итеп туҡманы, бөтә туғандарыбыҙға фаш итте. Минең түҙер әмәлем ҡалманы, үҙ-үҙемә ҡул һалырға булдым... Һәм күп итеп дарыу эстем. Бәхеткә күрә, мин иҫән ҡалдым, реанимацияға эләгеп, ике ай тирәһе дауаланып сыҡтым. Әсәйем өйҙә мине йылы ҡаршы алды, әммә ул ҡыланып ҡына йөрөгән булып сыҡты. Элекке сүрәтенә кире ҡайтты. Мин өйҙән ҡасырға планлаштыра башланым. Барыр ерем юҡ, өләсәйемдәргә барһам, улар мине әсәйемә кире тапшырасаҡ. Мин иҫәр булып тороп ҡалдым. 14 йәшем тулғас, кейәүгә сығырға ҡарар иттем. Тик кемгә? Бик йәшләй аҙҙым, әсәйемдән ҡасыу маҡсатында төрлө егеттәр менән дуҫ булып алдым. Береһе лә кәләшкә алманы. 16 йәшемдә институтҡа уҡырға индем, эшкә төшөп алдым, айырым бүлмә алып йәшәй башланым. Әсәйем ҡайтыуымды үтенде, хатта аҡсалата ярҙам да күрһәтте. Ниһайәт, 18 йәшемдә кейәүгә сыҡтым, тик ирем енәйәтсе булып сыҡты, ярты йылдан урлашҡаны өсөн төрмәгә яптылар. Мин һындым, ябыға башланым. Етмәһә, төрмәләге иремдән ауырға ҡалғанмын. Уҡыу ҡайғыһы китте, фатирға түләргә аҡса юҡ. Атай-әсәй йортона ҡайтмай сара ҡалманы...\nТормош аҙыраҡ яйланған һымаҡ булды, кире уҡый башланым, әммә әсәйем тарафынан йәберһетеүҙәр дауам итә. Ниңә ул мине тапты икән, былай булғас? Мине бар туғандарға насарлап һөйләп бөткән. Улар мине күрә алмайҙар, имеш, енәйәтсе ҡатыны, фәхишә... Нимә эшләргә миңә?


Сальск дачаһы (Волгодонск) — Башҡорт Википедияһы\n47°28′19″ с. ш. 42°18′49″ в. д.\nСальск дачаһы (Волгодонск)\nСальск дачаһы (Пан дачаһы) — Волгодонск ҡалаһынан көньяҡ-көнсығышҡа ҡарай урынлашҡан яһалма урман массивы. 1889 йылда П.А. Лукьянов тарафынан һалынған 2867 гектар майҙанды биләй. Әлеге ваҡытта Сальск дачаһында ағас үрсетеүҙең агротехник алымдарын ҡулланып барлыҡҡа килгән төрлө осорҙағы үҫентеләр һаҡланып ҡалған. 1978 йылда был урман массивтары айырыуса ҡиммәтле тәбиғәт объектына индерелгән. Сальск дачаһы Волгодонск урмансылыҡ участкаһының өлөшө булып тора.\n2.3 Һуғыштан һуңғы тергеҙеү\nСальск дачаһында имән, ҡорос ағас, грек сәтләүеге, ҡырым ҡарағайы, ҡарама, аҡ акация; ҡыуаҡтарҙан: баҡса айыу баланы һәм һары акация үҫә. Урман ҡатламы әрем, аҡтамыр, ҡыяҡлыларҙан тора. Ултыртылған ағастарҙың уртаса йәше 30 йәш, 13 м бейеклектә һәм олондарының диаметры 15 см тәшкил итә. 45 йәшлек имән үҫентеләре Һаҡланып ҡалған.\n1880 йылдар башында Дон ғәскәре өлкәһе урман һәм урман материалдарына ҡытлыҡ кисерә. Әҙ һанлы тәбиғи урман массивтары йылға үҙәндәрендә һәм өлкәнең төньяғында урынлашҡан. Был осорҙа өлкәнең әҙ йәшәлгән көнсығышы үҙләштерелә. 1882 йылда үҙәге Великокняжеская станицаһы (хәҙер Пролетарск) менән яңы Сальск округы барлыҡҡа килә. Ярымсүл райондарға яйлап күсеп ултырыуҙар урындағы шарттарға акклиматизацияланған ағас үҫентеләренә ҙур ихтыяж тыуҙыра.\n1884 йылдың башында Дон өлгөлө урмансылығы мөдире Федор Тиханов һәм уның ҡустыһы Михаил өлкә биләмәһендә яңы урман хужалығын асыу тураһында доклад әҙерләй. Буласаҡ урмансылыҡ өсөн урындар һайлау Новочеркасскта Дон ғәскәре өлкә Идаралығы урман бүлексәһенең коллеж секретары Дмитрий Домашевскийға йөкмәтелә. Өлкәнең ҡарап сығыу һөҙөмтәһенән һуң Домашевский үҙенең докладында урман плантациялары өсөн перспективалы урындар тәҡдим итә. 1884 йыл аҙағында Дон ғәскәрендә батша указы менән дүрт яңы урмансылыҡ, шул иҫәптән Сальск урмансылығы раҫлана, ул 1888 йылдың 16 сентябрендә рәсми рәүештә асыла. Яңы урман плантацияһы өсөн Цимлянск һәм Тернов станицаһы сигендә өс мең гектар ер бирелә, был Донда иң ҙур урман массивы була. Ерҙең өстән ике өлөшө урман фондына, өстән бер өлөшө сабынлыҡтар һәм көтөүлектәр өсөн тапшырыла.\nУрман өсөн тәғәйенләнгән территория тәрән булмаған йырындарҙан торған ҡалҡыу тигеҙлектән ғибәрәт. Беренсе урман ҡараусы булып Павел Андреевич Лукьянов тәғәйенләнә, ул Дон урмансылығында 24 йылдан ашыу эшләй. Урмансы штатынан тыш ер төҙөүселек эштәренең күп өлөшөн күскенсе крәҫтиәндәр башҡара.\n1914 йылға Сальск дачаһы «Пан урманы» йәки «Пан дачаһы» тигән икенсе исемен ала, дача исеме яһалма булдырылған урман массивын аңлата. Урындағы климат шарттарын яҡшы белеү Павел Лукьяновҡа асыҡ далала тотороҡло үҫтерелгән урман булдырыу мөмкинлеген бирә. Ул Рәсәйҙең көньяғында беренсе булып ҡоро далала урман үҫтереү өсөн лиман һуғарыуын ҡуллана башлай. Тотош урман ултыртыуҙы кире ҡағалар, уның урынына өҫтәмә һыу ағымы булған тар үҙәктәрҙә ултыртыу ҡарала. Һыу аҡмаларын көйләү өсөн урмансылыҡта ҡар һәм ямғыр һыуы менән туҡланыусы быуалар төҙөлә. .\nТәүге йылдарҙа Лукьянов тотош имәндәр ултыртыу менән мәшғүл була. Имәндәр культуралы рәттәрҙә лә ағас һәм ҡыуаҡлыҡтар менән комбинацияла ла ултыртыла. Тотош ағас үрсетеү дымлылыҡтың етмәүенә һәм тупраҡтың тоҙлолоғона килтереү арҡаһында тотороҡло һәм сыҙамлы имәндәр үҫеүенә мөмкинлек бирмәүе асыҡлана. Ваҡыт үтеү менән Лукьянов имәндәрҙе башҡа ағас тоҡомдары һәм ҡыуаҡлыҡтар менән ҡатнаштырыуҙан баш тарта. 1900 йылға мең ярым гектар ерҙә тотороҡло урман ҡатламы булдырыла.\nГраждандар һуғышы осоронда урмансылыҡта бөтә эштәр туҡтатыла, архивтар өлөшләтә юғала. Ултыртылған ағастар контролһеҙ ҡырҡыуҙан ныҡ зыян күрә. 1928 йылда яңы урман кадастрын төҙөү һәм урман тергеҙеү буйынса эштәр башлана. Сальск урмансылығы Ҡара диңгеҙ урман хужалығы тресына тапшырыла. Был осорҙа урмансылар ағастарҙың һыҙатлап ултыртыуына күсә, һыҙаттар киңлеге 10 метрҙан алып 25 метрға тиклем тәшкил итә. Имәндән тыш ҡоро ағас, саған, аҡ акация, гледичия, һары акация, аморфа, татар сағаны үҫтерелә.\nҺуғыштан һуңғы тергеҙеү[үҙгәртергә | вики-тексты үҙгәртергә]\nСальск урмансылығы Бөйөк Ватан һуғышы ваҡытында ҙур зыян күрә, өлгөрөп еткән имәндәр ҡырҡыла, уларҙан бер нисә ағас ҡына ҡала. Һуғыштан һуң тәүге йылдарҙа ағас ҡырҡыу бик әүҙем бара — ағас төҙөлөшкә китә һәм йылытыу өсөн ҡулланыла. 1952 йылға тиклем 453 гектарҙа имән ултыртыла. 1950 йылға тиклем Сальск урмансылығының 250 гектар майҙанында тәбиғи урман, 742 гектарҙа культуралы урман, 153 гектар һөрөнтө ер һәм сабынлыҡтар була. 720 гектарҙа тоҡомло имән (шул иҫәптән 382 гектарҙа уртаса йәштәге) һәм 265 гектарҙа ҡорос ағас (шул иҫәптән 149 гектарҙа уртаса йәштәге) ултыртыла. 1951 йылдан алып 1956 йылға тиклем 1480 гектар самаһы ерҙә урман ҡырҡылған. 1953 йылда Сальск дачаһына Киев өлкәһенән имән сәтләүектәре килтерәләр.\n2007 йылда янғындар арҡаһында урман массивтарының күп өлөшөнә юғалыу ҡурҡынысы янай. 13 августа дала янғыны ултыртылған ағастарға күсә. Ике айға яҡын яуым-төшөм булмай. Түбәнге янғын өҫкә күсә, ағас сатырҙарын ялҡын ялмай. Ут меңләгән гектар урманға ҡағыла. Уларҙың яҡынса 100 гектары тулыһынса яна. Ҡалған участкаларҙа бер нисә йылдан урман тергеҙелә. Әлегә тиклем массивта ҙур янған участкалар тороп ҡалған, улар яйлап эшкәртелә. Иҫке ағастар элекке хәрби ҡаласыҡ янында ғына тороп ҡала.\n↑ Сальская дача около хутора Мокросоленого (рус.). Заповедная Россия. 19 ғинуар 2017 тикшерелгән.\n↑ 3,0 3,1 Сто двадцать семь лет назад около будущего Волгодонска было заложено Сальское лесничество (рус.). Блокнот. 19 ғинуар 2017 тикшерелгән.\nhttps://ba.wikipedia.org/w/index.php?title=Сальск_дачаһы_(Волгодонск)&oldid=884153 ҡабул ителгән\nБыл бит һуңғы тапҡыр 16:40 28 апрель 2019 үҙгәртелгән.


Башҡортостан фәне һәм юғары белем биреү мәктәбе ауыр юғалтыу кисерҙе\nҠапыл ғына филология фәндәре докторы, профессор, танылған төркиәтсе Ишмөхәмәт Ғәләүетдиновтың йөрәге тибеүҙән туҡтаны. Ишмөхәмәт Ғилметдин улы Ғәләүетдинов оҙаҡ йылдар Заһир Исмәғилев исемендәге Өфө дәүләт сәнғәт академияһы ректоры булып эшләне.\nРәсәй һәм Башҡортостандың атҡаҙанған мәҙәниәт эшмәкәре, Юғары профессиональ белем биреү почетлы хеҙмәткәре тигән маҡтаулы исемгә лайыҡ. 300-ҙән ашыу ғилми хеҙмәт авторы. Арҙаҡлы ғалим, оҫта педагог, профессор Ишмөхәмәт Ғилметдин улы Ғәләүетдинов тураһында яҡты иҫтәлек беҙҙең йөрәктәрҙә мәңге һаҡланыр тиелә ҡайғы уртаҡлашыу телеграммаһында. Мәрхүм менән хушлашыу иртәгә иртәнге сәғәт унда, Заһир Исмәғилев исемендәге Өфө дәүләт сәнғәт академияһында үтә.


«Урманда эшләүе еңел түгел» » "Урал" гәзите\nБыйыл район Һабантуйында Башҡортостан Республикаһы “Урмансылыҡтар менән идара итеү” дәүләт ҡаҙна учреждениеһының Белорет урмансылығы буйынса бүлеге етәксеһе Олег Таһир улы МУЛЛОДЖАНОВ “Урман хужалығының иң яҡшы хеҙмәткәре” тип билдәләнде. Ошо айҡанлы йәш етәксе менән әңгәмә ҡорҙоҡ.\n► Олег Таһир улы, кабинетығыҙ алдында бер кем дә юҡ. Әллә бѳгѳн ҡабул итеү кѳнѳ түгелме?\n– Сираттың булмауы - халыҡҡа ағас бүлеүҙе тәртипкә һалыуҙың һѳҙѳмтәһе. Былтыр “Башҡортостан Республикаһында урман мѳнәсәбәттәрен кѳйләү тураһында”ғы законға үҙгәрештәр индерелде. Ошоға бәйле, элек һәр бер гражданға, ғаилә ағзаһына ағас бүленһә, әле иһә бер ғаиләгә йәки яңғыҙ йәшәгән гражданға бирелә. Йәғни, элек бер ѳйҙә йәшәгән ғаиләләге биш кеше лә ағас һорап килә ине, хәҙер бындай баш-баштаҡлыҡҡа сик ҡуйылды. Хәҙер аҙ тәьмин ителгән, урындағы хакимиәттә торлаҡ шарттарын яҡшыртыуға сиратта торғандарға, янғындан йәки ғәҙәттән тыш хәлдән зыян күргәндәргә ѳҫтѳнлѳк бирелә. Ағас бүлгәндә Ер кодексының 10-сы статьяһы ла иҫәпкә алына.\n2017 йылдың 1 ғинуарынан электрон сират булдырылды. Хәҙер ағас ѳсѳн бер ғариза биреү ҙә етә. Ғариза биргән кѳндән электрон сиратҡа ҡуйыла һәм элекке кеүек йыл һайын ғаризаны яңынан биреп тороу кәрәкмәй.\nЭлек тѳҙѳлѳш ѳсѳн 150 кубометр ағас бүленһә, ә хәҙер - 110. Бѳгѳн дә тѳҙѳлѳшкә ағас һорап мѳрәжәғәт иткәндәр һаны кәмемәй. Кѳнѳнә 20-30 ғариза килеп тора. Күптәр ылыҫлы урман һорай. Быйыл ылыҫлы урман буйынса 12330 кубометр ағас бүленһә, уның 7700 кубометры “Домкомплект” торлаҡ тѳҙѳү программаһы буйынса “Торлаҡ тѳҙѳү фонды”на бирелде, 4630 кубометры янғындан зыян күргәндәргә, ә ҡалған 1111 кубометры 9 кешегә бүленде. Әлеге ваҡытта 4 меңдән ашыу кеше сиратта тора. Ә утын ѳсѳн ағас бүлеүгә бәйле тотҡарлыҡтар юҡ.\n► Быйыл Белорет урмансылығының бинаһы автономлы йылытыуға күсте. Был аҙым үҙен аҡланымы?\n- Быға тиклем ҡыш йылылыҡ ѳсѳн ай һайын 110 мең һум түләп килдек. Ҡыш һайын ошо маҡсатта 700 мең һум аҡса сарыф ителде. Газ менән автономлы йылытыу системаһы отошло тип иҫәпләп, “Белорет урман хужалығы” директоры Лилиә Дәминдар ҡыҙы Сәфиуллина менән кәңәшләшеп, үҙебеҙҙә йылытыу ҡаҙанлығы урынлаштырырға булдыҡ. Быйыл ҡыштың иң һыуыҡ айҙарында газ ѳсѳн бары 10-20 мең һум ғына аҡса түләнек. Был ҙур экономия булды. Һѳҙѳмтәлә, газ ҡорамалына һәм уны урынлаштырыуға киткән сығымдарҙы бер ҡышта уҡ ҡаплауға ирештек.\nРәмилә Мусинаның тулы материалын гәзиттең 52-се һанында (30.06.17) уҡығыҙ.


Йөрәктәргә ут өҫтәп\nАбҙаҡ мәктәбендә традицияға әүерелгән яҙыусылар менән осрашыу уҙҙы.\nУнда яҡташыбыҙ, Шәйехзада Бабич исемендәге йәштәр премияһы лауреаты, яҙыусы һәм журналист Айгиз Баймөхәмәтов, яҙыусы, филология фәндәре докторы, Салауат Юлаев ордены кавалеры, БР атҡаҙанған мәҙәниәт хеҙмәткәре Мирас Иҙелбаев, шағирә, тәржемәсе, журналист, БР атҡаҙанған мәҙәниәт хеҙмәткәре, Зәйнәб Биишева исемендәге премия лауреаты Әнисә Таһирова, шағирә Фирүзә Абдуллина, шағир һәм композитор Рәмил Сурағолов, Сабир Шәрипов исемендәге «Иҙел башы» яҙыусылар ойошмаһы ағзалары Мансур Һиҙиәтов, Фәриха Вәлиуллина, Гөлсөм Мостафина, Әнисә Ғәзизова һәм Рәсимә Сәлихова ҡунаҡҡа килде.\nКвест-уйын рәүешендә барған сарала уҡыусылар - “Арғымаҡ”, яҙыусылар “Иҙел башы” исемле командаларға бүленеп ярышты. Сәләмләү, һорауҙарға яуап биреү, Башҡортостан исеменең һәр хәрефенә уны данлаған һүҙ табыу һәм шиғыр яҙыу, үҙҙәре менән булған ҡыҙыҡлы хәлдәрҙе һөйләү, күҙҙе бәйләп һүрәт төшөрөү, музыкаль конкурстарҙа ике команда ла ихлас һәм бар тарышлығын, дәртен һалып ярышты. Баһалама ағзалары Мансур Һиҙиәтов, Фәриха Вәлиуллина һәм Илүзә Баймөхәмәтова уҡыусыларҙың “Арғымаҡ” командаһы еңеүсе исеменә лайыҡ тип баһаланы.\nОсрашыуҙың икенсе өлөшөндә йыраҡ араны яҡын итеп килгән мәртәбәле ҡунаҡтар сығыш яһаны. Әнисә Таһирова барыһын да әҙәбиәтте яратырға, китаптар уҡырға саҡырҙы һәм донъяны йәшәтеүсе төп көс булып әҙәбиәт һәм мәҙәниәтебеҙ тороуын билдәләне, шиғырҙар уҡыны. Рәмил Сурағолов үҙе ижад иткән “Тыуған өй тәҙрәләре” йырын башҡарҙы, мәктәпкә диск һәм йыр китабы тапшырҙы, уҡыусыларҙы күберәк гәзит-журналдар уҡырға һәм уларға яҙылырға өндәне. Мирас Иҙелбаев үҙе эшләгән уҡыу йорто менән таныштырҙы, мәктәп китапханаһына китабын бүләк итте. Фирүзә Абдуллина шиғырҙарын уҡып үтте, уҡыусыларға һәм уҡытыусыларға изге теләктәр теләне.\nБалаларҙың шиғыр һөйләүе, матур йыр-бейеүҙәре менән үрелеп барған сара иҫтәлеккә күмәкләп фото төшөү менән тамамланды.


Радий Хәбиров Башҡортостанда генераль йыйыштырыу үткәрергә тәҡдим итте // Йәмғиәт | новости башинформ.рф\n9:30, 19 марта 2019 Йәмғиәт\nӨФӨ, 2019 йыл, 19 март. /«Башинформ» мәғлүмәт агентлығы, Галина Бахшиева/.\nБашҡортостан Башлығы вазифаһын ваҡытлыса башҡарыусы Радий Хәбиров республикала генераль йыйыштырыу үткәрергә тәҡдим итте.\n«Халыҡ уңайлы, тыныс, имен мөхиттә йәшәүгә лайыҡ. Әйҙәгеҙ, бергәләп республикала генераль йыйыштырыу үткәрәйек. Беҙҙең идара итеү командаһында ҡалаларыбыҙ, ҡасабаларыбыҙ, биләләребеҙ ныҡ таҙа булырға тигән идея бар. Шуға күрә һөнәри нигеҙҙә өмәләрҙе тергеҙеү тураһында ҡарар ҡабул иттек тә инде», — тип белдерҙе Радий Хәбиров, Өфөлә Торлаҡ-коммуналь хужалыҡ һәм халыҡҡа көнкүреш хеҙмәте күрһәтеү хеҙмәткәрҙәре көнөнә арналған байрам сараһында сығыш яһап.\nРеспублика етәксеһе билдәләүенсә, ауыр, ҡарлы ҡышҡа ҡарамаҫтан, Өфөнөң торлаҡ-коммуналь хужалыҡ хеҙмәткәрҙәре алдарына ҡуйылған бурысты башҡарып сыға алды. «Бер ниндәй ҙә коллапс булманы», ҡала эшләне.\nУның фекеренсә, баш ҡалабыҙҙың киләһе ҡышты «тулы әҙерлек менән ҡаршы алыу өсөн» ҡеүәте бар.\n«Мин Өфө хакимиәте башлығы Өлфәт Мостафин менән республика хөкүмәтенең ҡалаға ҡыш көнө генә түгел, яҙғыһын да, быйыл йәйгеһен дә һәйбәт эшләү өсөн кәрәкле техника һәм ҡорамал һатып алырға ярҙам итеү өсөн финанс документтарын әҙерләүе тураһында килешеүҙәрҙе йәнә раҫлайым», — тип өҫтәне ул.\nТорлаҡ-коммуналь хужалыҡ алдында торған мөһим бурыстар иҫәбендә Радий Хәбиров уңайлы ҡала мөхитен, яңы парковка зоналарын булдырыу, шулай уҡ Өфө урамдарын яҡтыртыуҙы яҡшыртыу сараларын үткәреү менән бәйле программаларҙы билдәләне.\n«Ҡалабыҙ ҡараңғы, ә яҡтылыҡ булырға тейеш. Ҡаланы яҡтыртыуға байтаҡ аҡса бүленде. Был тәүге аҙым ғына. Һуңғараҡ заманса архитектура дизайнына күсергә кәрәк, сөнки ҡала яҡты булыуҙан тыш, үҙенең яңылығы менән дә айырылып торорға тейеш, — тип йомғаҡ яһаны Радий Хәбиров. — Үҙем Өфөлә тыумаһам да, ғүмеремдең күп өлөшө ошо ҡалала үтте. Өфөнө бик яратам һәм республикабыҙҙың баш ҡалаһы Рәсәйҙең иң матур һәм төҙөк ҡалаларының береһе булыу өсөн уникаль, ҙур ҡеүәткә эйә тип иҫәпләйем. Шуға күрә һеҙгә шуны әйтәм: ҡалабыҙ Рәсәйҙә уңайлылыҡ, ҡала мөхитендә йәшәү буйынса иң яҡшыһы булырға тейеш».\nИң яҡшы торлаҡ-коммуналь хужалыҡ хеҙмәткәрҙәре «Башҡортостан Республикаһының атҡаҙанған торлаҡ-коммуналь хужалыҡ хеҙмәткәре» исеменә, Башҡортостан Республикаһының Почет грамотаһына һәм Өфө хакимиәтенең Почет грамотаһына лайыҡ булды. Уларҙы Радий Хәбиров менән Өлфәт Мостафин тапшырҙы.\nТеги: торлаҡ-коммуналь хужалыҡ, РадийХәбиров


Хәйерле көн, хөрмәтле депутаттар, ҡунаҡтар Һәм ауылдаштар!\nАуыл хакимиәте көндәлек эшен Ташбүкән ауыл биләмәһе Уставын, ауыл биләмәһенең ҡабул ителгән социаль-иҡтисад планын, халыҡ наказдарын үтәүгә бағышлай. Ауыл биләмәһе хакимиәтенең төп мәсьәләһе булып ауылдарыбыҙҙың мәнфәғәтен, халыҡтың йәшәйеш сығанаҡтарын һаҡлау тора.\nБөгөн ауыл советының асыҡ ултырышында һеҙҙең алда үткән 2017-се йылда ауыл хакимиәте тарафынан башҡарылған эштәр хаҡында, ауыл хакимиәте исеменә әйтелгән тәҡдимдәр, һорауҙар һәм киләсәккә пландар тураһында һүҙ алып барыласаҡ.\nТашбүкән ауыл биләмәһе Түбәнге Ташбүкән, Үрге Ташбүкән Һәм Ҡурғашлы ауылдарын берләштерә. Бөгөнгө көндә Түбәнге Ташбүкән ауылдарында башланғыс мәктәп, Ҡурғашлы ауылында медпункт, почта, клуб, мәсет, Түбәнге Ташбүкәндә ауыл хакимиәте, клуб, ике ауылда сауҙа нөктәләре бар.\nАуыл биләмәһендә 304 йорт–хужалыҡ иҫәпләнеп, шуларҙың 249да 616 кеше йәшәй. 24 ер участогы буш ята, 35 йортта йәшәүселәр юҡ. Пенсионерҙар һаны– 133, эшкә яраҡлы – 346 (11 кеше инвалидность буйынса эшкә яраҡһыҙ исмелегендә), 18-гә тиклемгеләр 126, шуларҙың 7 йәшкә тиклемгеләре 39, уҡыусылар 62, вахта ысылу менән эшләүселәр – 50, эшһеҙ статусында – 2 кеше.\nАуыл мәктәбендә барыһы 13 бала белем ала, 19 балабыҙ гимназияла уҡып йөрөй.\nХәрби учетта 119 граждан тора, шул иҫәптән ҡатын-ҡыҙҙарҙан – берәү, махсус учетта – 1, хәрби хеҙмәттә - 2, запастағы офицер – берәү, призывниктар – 3. 2017-се йылда 11 күп балалы ғаилә, 11 аҙ тәьмин ителгән, тулы булмаған 7 ғаилә теркәтелгән, 6 ғаилә насар иҫәптә тора, инвалид бала тәрбиәләүсе 2 ғаилә бар. Һанап киткән ғаиләләр менән даими рәүештә профилактик эш алып барыла.\n2017-се йылда 14 кеше мәрхүм булған, 1 сабый донъяға килгән. 2016-се йылда иһә 6 кеше вафат булған, 7 сабый тыуған. Вафат булыусыларҙың алтауһы хеҙмәткә яраҡлылар исемлегендә ине, үлемгә килтереүсе төп сәбәп - эскелек. Халҡыбыҙҙың иң яуыз дошманы – эскелектең көндән-көн арта барыуы бик борсой. “Йәшел йылан” ағыуы халҡыбыҙҙы иң яман ауырыуҙарҙан да нығыраҡ ҡыра, ил тотҡаһы – ир-егеттәребеҙҙе, йәшәү күрке булыр ҡатын-ҡыҙҙарыбыҙҙы ҡаҡшата, миңрәүләтә.\nБиләмә буйынса 213 баш һыйыр малы, шул иҫәптән 102 баш һауын һыйыры, 145 баш умарта иҫәпләнһә, һарыҡ-кәзәләр һаны – 795, ҡош-ҡорт – 685 баш.\nБылтыр ауыл советының 10 ултырышы уҙғарылып, барлығы 32 һорау ҡаралды, уларҙың барыһы ла ауыл биләмәһен тәртиптә тотоу һәм халыҡтың тормош-көнкүреш шарттарын яҡшыртыуға бағышланған ине.\nҮткән йыл хакимиәт белгестәре тарафынан 18 норматив юридик акт проекттары әҙерләнгән һәм тикшереүгә сығарылған, 8 ауыл советы ҡарары, 82 постановление, 26 распоряжение. Шулай уҡ 65 нотариаль эш алып барылған. Дәүләт органдарынан 71 һорау килгән һәм яуап бирелгән. Электрон хаттарҙан тыш, барыһы 238 хат ебәрелгән.\nАуыл хакимиәтендә беҙҙең исемгә йүнәтелгән халыҡ мөрәжәғәттәре һәм наказдары менән йыл әйләнәһенә эш барылды. Барыһы ла ҡаралды, ыңғай хәл ителде һәм ваҡытында яуап бирелде тип әйтерлек.\nБарыһы 20 выписка бирелгән, шул иҫәптән ------- протоколдан, - 8 хужалыҡ китаптарынан, шулай уҡ 630 справка бирелгән.\nАуыл тормошона килгәндә инде, егәрлеләребеҙ тырышып мал үрсетеп, һөт-ҡаймаҡ, май, ит менән ҡаланан килеүселәрҙе, район үҙәгендә йәшәүселәрҙе тәьмин итәләр. Уңған хужабикәләребеҙ тураһында әйтеп үтәһебеҙ килә: Ташбүкәндән Зоя Кәримова, Нәғимә Мөхәмәтйәнова, Рәмилә һәм Флүзә Ҡотовалар, Гөлшат Булатова, Сәриә Йәнтүрина, Роза Ибәтуллина, Ғәйшә Насирова, Рәмзиә Зөбәйҙуллина, Әлфиә Әбелғатина, Фатима Файзуллина, Ҡурғашлынан Тәғзимә Әбелғатина, Резеда Заһиҙуллина, Асма Буляккулова, Фәйрузә Ғәлиәхмәтова, Гөлнара Харисова һәм башҡалар. Нигеҙҙә үҙҙәре етештергән ауыл хужалығы продукцияһын һатып ярайһы ғына табыш алалар.\nАуыл биләмәһендә 9 эшҡыуар теркәтелгән: 3 сауҙагәр, 2 ағас эшкәртеүсе, 1 тегеү цехы ойошторған\nШәхси эшҡыуарҙар Гөлнар менән Илфат Әбелғатиндар, Фәйрүзә менән Ғаяз Ғәлиәхмәтовтар ауыл кешеләрен аҙыҡ-түлек, кәрәкле тауарҙар менән тәьмин итеп тора. Әбелғатиндар иһә Ташбүкән халҡына ла сауҙа хеҙмәте күрһәтә.\nАуыл биләмәһендә етештереү объекттары булмағанлыҡтан, халыҡ үҙ йүнен үҙе күреп йәшәргә күнеккән, әммә эшһеҙлек мәсьәләһе тәүге урында тора. Шуға ла 50-ләп ир-егет вахта ысулы менән Себер тарафтарында эшләп йөрөй.\nАуыл биләмәһендә өлкән йәштәге кешеләр даими иғтибар үҙәгендә. 2017 йылда 16 кешегә 1 социаль хеҙмәткәр Абдрахманова Эльвира ярҙам күрһәтте. Йыл һайын Еңеү байрамы, ололар көнө менән ҡотлап оло йәштәге апай-ағайҙарҙы бүләкләп үтәбеҙ.\nАуыл биләмәһендәге иң ҙур, күптән килгән көнүҙәк проблема – Түбәнге Ташбүкән ауылында фельдшер юҡлығы, медпункттың авария хәлендә булыуы. Башҡортостан Республикаһы һаулыҡ һаҡлау министрлығы хаты буйынса 2017 йылда уҡ планға ауылда модульлы фельдшер пункты төҙөү керетелгән ине. Район үҙәк дауаханаһы етәкселәренә әйтеп үткәндәр барыһы ла билдәле. Киләсәктә улар хәл ителер тип өмөтләнәбеҙ.\nКүп йылдар инде Ҡурғашлыла фельдшер Нурия Әһлиуллина эшләп килә, ауылдаштарына һәр саҡ ярҙам күрһәтергә әҙер.\nПочта бүлексәһе эшенә килгәндә, әйтергә кәрәк, Түбәнге һәм Үрге ауылдарға мобиль почта машинаһы матбуғат баҫмаларын тарата. Яңы ғына эш башлаған Ҡурғашлы почта бүлексәһе етәксеһе Венера Сәғәҙиева матбуғат баҫмаларын ваҡытында таратырға, эш урынында ла ауылдаштарын хеҙмәтләндерергә тырыша.\nМәҙәниәт тормошона килгәндә инде, клуб эшселәре тарафынан һәр байрамға арналған саралар үткәрелә, концерттар ойошторола. Йыл әйләнәһенә каникулдар башланыу менән балалар ҡатнашлығында конкурстар, викториналар, спорт ярыштары үткәрелеп тора. Еңеүселәргә ҡулдан килгәнсә бүләктәр, приздар тапшырыла.\nЯнғын хәүефһеҙлеген һаҡлау маҡсатында ауыл биләмәһендә бер янғын һүндереү машинаһы, бер водитель, мотопомпала ике эшсе ҡаралған. Әйтергә кәрәк, үткән йылда биләмәбеҙҙә 1 янғын осрағы булды: Абдрахманова Эльвира менән Йәнтүрин Фәнилдең хужалығында һарай янды. Биләмәлә янғындарҙы иҫкәртеү маҡсаты менән йыш ҡына һәр бер йорт-ҡурала профилактик әңгәмәләр үтеп торһа ла, тәү сиратта, ҡурҡыныс афәттән үҙ ғүмерен, мөлкәтен һаҡлап ҡалыуҙа һәр кеше үҙе хәстәрләргә тейеш. Ауылда янғын-фәлән сыҡһа, бөтә халыҡ беркетелгән янғын һүндереү инвентаре менән килеп, һүндереүҙә актив ҡатнашырға бурыслы. Биләмәбеҙҙә янғын хәүефһеҙлеген тәьмин итеү халыҡтың уңайлы йәшәйешенең иң мөһим шарты.\nАуыл биләмәһенә килгән һәр бер кеше иң беренсе уның таҙалығына, юлдарҙың төҙөклөлөгенә, яҡтыртҡыстарҙың барлығына һәм йорт-ҡураларҙың тышҡы күренешенә иғтибар итә.\nТөҙөкләндереү проблемаһын хәл итеү аҡса ғына талап итмәй, шулай уҡ ауылда йәшәүсе һәр кешенең ҡатнашлығын да талап итә. Бер ҡарауҙа, төҙөкләндереү анһат ҡына хәл ителә торған мәсьәлә. Беҙ барыбыҙ ҙа бер ауыл биләмәһендә йәшәүселәр, һәр ауылдың матур, таҙа буылыуын теләйбеҙ. Үкенескә ҡаршы, һәр береһе был һорауҙы үҙенсә хәл итә. Кемдер таҙалыҡты һәм тәртипте булдырыу өсөн үҙ көсөн һалһа, кемдер «беҙгә тейештәр» тип кенә ҡуя.\n2017-сы йылда яҙлы-көҙлө тирә-яҡ мөхитте, зыярат эстәрен таҙартыу, төҙөкләндереү, юл ситтәрендә үҫеүсе үләндәрҙе сабыу буйынса өмәләр үткәрелде, санкцияһы булмаған сүплектәр таҙартылды.\nРеспублика бюджетынан бүленгән аҡсаны маҡсатлы файҙаланып, ауыл урамдарын ҡарҙан таҙартыуыға 115735 һум 62 тин тотонолдо, урамдарға 5 яңы яҡтырҡыс ҡуйылды, 12-һе ремонтланды (54300), ике ауыл араһындағы зыяраттың кәртәһенә 99718 һумлыҡ профнастил, профил һәр кәрәк-яраҡтары алынды, Ҡурғашлы ауылында Бәйәк Ватан һуғышында ҡатнашыусыларҙың иҫтәлегенә арналған обелискка ҡара граниттан таҡтаташтар һәм уларҙы ҡуйыу өсөн матриалдар алынды (47000+5910), Ҡурғашлы ауылында Лесная Һәм Центральная урамдарын өлөшләтә ремонтлау өсөн 58797 тотонолдо, Ҡурғашлы ауылында яңы зыяратты кәртәләр өсөн 99901,51 һум, ауыл баҙарын төҙөр өсөн 16923 һум бүленде.\n“Берҙәм Рәсәй” сәйәси партияһының Башҡортостан төбәк бүлексәһенең “Реаль эштәр” проектын ғәмәлгә ашырыу өсөн 2017-се йылда биләмәбеҙгә 100 мең аҡса бүленде. Ул аҡсаға Ташбүкән ауылы башланғыс мәктәбенең бинаһы йылытылды. Киләһе йылда ла ауылдарыбыҙҙы төҙөкләндереү, юлдарҙы тәртиптә тотоу буйынса эш алып барыласаҡ.\nБиләмәлә көнүҙәк проблемалар ҙа етерлек. Шуларҙың Халыҡтан ваҡытында сүп йыйыу һәм уны полигонга урынлаштырыу, санкцияһы булмаған сүплектәрҙе юҡ итеү, ауылдарыбыҙҙа магазин, клуб, памятниктар тирәһен матурлау, ауыл эсендәге юлдарҙы тигеҙләү һәм башҡа көнүҙәк проблемаларҙы хәл итеү өҫтөндә эш алып барыласаҡ. Йәй көндәре күп һанлы еңел машиналарҙың елдереүенән ауыл урамдарында саң болото хасил булыуына зарлана халҡыбыҙ. Киләсәктә үҙәк урамға ғына булһа ла асфальт һалыу, биләмәләге йәнә ике ауылға ла һыу үткәргестәр һуҙыу, ауылдарға газ уҙғарыу ҙа – күптән өлгөрөп еткән мәсьәләләрҙең береһе.\nАуылдарыбыҙҙы демографик “соҡорға” этәреүсе “йәшел йылан” беҙҙең генә түгел, илебеҙ афәте. Эксперттар билдәләүенсә, ялған араҡы Рәсәй баҙарының өстән ике өлөшөн тәшкил итә. Косметик сара өсөн сығарылған төрлө спиртлы төнәтмәләр, ялған осһоҙ араҡы эсеп, күпме халҡыбыҙ ҡырыла. Сифатһыҙ араҡы дауалап булмаҫлыҡ сирҙәргә, үлемгә килтерә, күп ғаиләләрҙең тормошон боҙа, киләсәк быуындың һаулығын ҡаҡшата. Әлбиттә, эскелектән ҡотолоу өсөн медицина, социаль, иҡтисади саралар кәрәк. Күп яҡлы һәм төптән уйланылған көрәш иғлан ителмәһә, Рәсәй халҡы үҙен-үҙе ҡырып бөтәсәк. Эскелеккә ҡаршы көрәштең иң еңел ысулы – эсмәҫкә, ҡәҙерле ауылдаштар.\nБеҙҙең алда йәштәрҙе йәмәғәт эштәренә йәлеп итеү, хоҡуҡ боҙоуҙарҙы кәметеү, бала тәрбиәләү эшенә битараф ата-әсәләрҙең үҙ аңын үҫтереү өсөн профилактик саралар үткәреү, планлы эш алып барыу һәм башҡа бихисап эштәр тора.\nҠыҫҡаһы, биләмәлә көнүҙәк проблемалар етерлек, һәр береһен хәл итеү юлдарын бергәләп эҙләргә һәм табырға кәрәк. Ауылым, тыуған төйәгем тағы ла матурланһын, сәскә атһын, гөрләһен тип, дөйөм эшкә ҡулдан килгәнсә өлөш индереүҙән тора ла инде ауылыбыҙ киләсәге.\nҺүҙ аҙағында ауыл хакимиәте исеменән йәмғиәт эшендә актив ҡатнашыусы - барлыҡ депутаттарыбыҙға, ауыл старосталары – Рауил Мөлөкөвҡа, Фәрүәз Фәйзуллинға, Хәсән Ҡотовҡа, Үрге ауыл зыяратында кәртә алыштырыуҙа, Ҡурғашлы ауылында Бөйөк Ватан һуғышында ҡатнашыусыларҙың иҫтәлегенә арналған обелискты ҡуйыуҙа, яҙлы-көҙлө тирә-яҡ мөхитте, зыярат эстәрен таҙартыу, төҙөкләндереү, юл ситтәрендә үҫеүсе үләндәрҙе сабыу буйынса өмәләрҙә ҡатнашҡан һәр береһенә ысын күңелдән рәхмәт һүҙҙәрен еткерәһе килә.\nАуыл биләмәһе хакимиәтенең эше депутаттар Советы, район хакимиәте, ауыл халҡы, ауыл учреждениялары хеҙмәткәрҙәре һәм шәхси эшҡыуарҙар менән берлектә башкарылһа ғына ыңғай һөҙөмтәләр бирер. Бөтәбеҙ ҙә аңлайбыҙ: бөгөн һәм хәҙер хәл ителәһе һорауҙар менән бер рәттә оҙайлы ваҡыт талап иткән, киләсәктә генә хәл ителәһе бурыстар ҙа бар. Нисек кенә булмаһын, тормошобоҙҙо, ауылдағы тәртипте барлыҡ йүнәлештәрҙә лә үҙебеҙ ойоштормаһаҡ, берәү ҙә ситтән килеп беҙҙең өсөн эшләмәйәсәк.\nҺүҙ аҙағында барыһына ла иҫәнлек-һаулыҡ, һөҙөмтәле ҡаҙаныштар, уңыштар теләп ҡалам.\nПротокол №23 23-го заседания Совета сельского поселения Ташбукановский сельсовет муниципального района Гафурийский район Республики Башкортостан 223-го созыва\nПротокол №7 7-го заседания Совета сельского поселения Ташбукановский сельсовет муниципального района Гафурийский район Республики Башкортостан 27-го созыва\n2014-се йыл отчеты


Әсә һөтөнән бала йәшәүгә көс ала, тере йән булараҡ үҫә. Ә тәрбиә, ғаилә иғтибары һәм, әлбиттә, туған тел унан ысын кеше, граждан һәм үҙ халҡының улы яһай. Ләкин туған телде ғаиләлә үҙләштереү - ул беренсе этап ҡына, киләһе этап мәктәптә башлана. Шуға күрә мәктәптә туған телдәрҙе уҡытыу мәсьәләһенә етди иғтибар бирергә кәрәк. Туған тел милли үҙаңдың төп өлөшө иҫәпләнә. Был хаҡта башҡорт шағиры Рәми Ғарипов дөрөҫ әйткән: "Теле юҡтың иле юҡ".\nТелде һаҡлау һәр халыҡ өсөн төп мәсьәлә һанала. "Бөтә донъя башҡорттары ҡоролтайы" Халыҡ-ара берләшмәләр союзы ла милли мәғариф мәсьәләләрен әһәмиәтлеләр иҫәбенә индерә. Мифтахетдин Аҡмулла исемендәге Башҡорт дәүләт педагогия университеты менән берлектә был йәмәғәт ойошмаһы юғары уҡыу йорттары студенттары араһында бер нисә ай дауамында башҡорт теле һәм әҙәбиәте конкурсын алып барҙы. Һәм ул йома көндө Өфөлә еңеүселәрҙе бүләкләү менән тамамланды.\nӘйтергә кәрәк, конкурс географияһы бер Өфө һәм республика менән сикләнмәне, унда Ырымбур менән Силәбе студенттары ла ҡатнашты.\n- Күрше өлкәләрҙә башҡорт теле аҙнаһына бер тапҡыр йәки факультатив формаһында уҡытыла, - тине конкурс координаторҙарының береһе, Бөтә донъя башҡорттары ҡоролтайы башҡарма комитетының мәғариф секторы мөдире Гөлфинә Юламанова. Ләкин, шулай булыуға ҡарамаҫтан, был төбәктәрҙән килгән ҡатнашыусылар туған телгә һөйөүҙәре кәмемәүен эше менән күрһәтте.\nҺәләтле студенттарҙы асыҡлауҙы маҡсаты иткән конкурс бер нисә этаптан торҙо. Бында ижади эш, асыҡ дәрес, әҙәби әҫәрҙе һәр яҡлап анализлау кеүек эштәр индерелде. Һуңғы этапта конкурсанттар эрудицияһын һәм бәхәс ҡора белеүен күрһәтергә тейеш ине. Ниндәйҙер кимәлдә был һуңғы этап башҡорт сәсәндәре әйтешенә лә оҡшап китте. Конкурс йәш белгестәргә башҡорт телен үҫтереүгә этәргес бирә. Бөтә донъя башҡорттары ҡоролтайы башҡарма комитеты рәйесе урынбаҫары Румил Аҙнабаевтың әйтеүенсә, III Бөтә донъя башҡорттары ҡоролтайында милли мәғариф мәсьәләләренә арналған айырым секцион ултырыш үткәреләсәк, унда телде үҫтереү мәсьәләһе күтәреләсәк. Секция эшмәкәрлегендә йәш белгестәргә мөһим роль биреләсәк.\nҺәләтле студенттарҙың ни ҡәҙәр күп булыуы хаҡында баһалама ағзаларының өсөнсө урынды бер юлы ике кешегә биреүе лә һөйләй. Өсөнсө урынды Силәбе дәүләт университетынан Әлфиә Камалова менән Зәйнәб Биишева исемендәге Башҡорт дәүләт педагогия академияһы студенты Гүзәл Ғөбәйҙуллина бүлеште. Етди ярыш һөҙөмтәһендә беренсе урынды БДПУ вәкиле Гөлшат Һатыбалова яуланы, икенсе урын Башҡорт дәүләт университеты студенты Нурзилә Нәҙерғоловаға эләкте.\nБеҙҙең ҡарашҡа, Гөлшаттың еңеүе урынлы һәм көтөлгәнсә булды. Эш шунда, Гөлшат мәктәпте алтын миҙалға тамамлаған, БДПУ-ға республика олимпиадаһы һөҙөмтәһендә имтиханһыҙ ҡабул ителгән, бөгөн ул РФ Президенты стипендиаты ла. Был конкурста еңеү еңел яуландымы, тигән һорауға беҙ ошондай яуап ишеттек:\n- Ярайһы ауыр булды, конкурста ҡатнашҡандар башҡорт телен һәйбәт белә, дүртенсе, бишенсе курс студенттары булһалар ҙа, Аллаһы Тәғәләнән бирелгән уҡытыусылыҡ һәләттәре бар.\n- Артабанғы пландарығыҙ ниндәй, башҡорт теленән уҡытаһығыҙмы?\n- Мәктәптә уҡытырмынмы - юҡмы - әле төплө генә хәл итмәгәнмен. Аспирантураға инергә ниәтләйем һәм, әлбиттә, ошондай сараларҙа ҡатнашасаҡмын.\nСтуденттарҙан тыш, юғары уҡыу йорттары һәм мәктәп уҡытыусылары эше лә юғары баһаланды. Тап уларҙың намыҫлы хеҙмәте конкурсанттар һәләтен ҡырлап, еңеүсе белеме бриллиантына әйләндерә алған.\nБДПУ ректоры Раил Әсәҙуллин башҡорт теле һәм әҙәбиәте конкурсы, Башортостанда йәшәгән башҡа халыҡтарҙың телдәре буйынса конкурстарҙың студенттар араһында артабан үҫешеренә өмөтөн белдерҙе.\n- Бөгөн мәғариф стандартында төбәк компоненты ҡалманы. Әммә йәштәр араһында туған тел һәм туған әҙәбиәткә һөйөү һаҡланды. Бөтә донъя башҡорттары ҡоролтайының башҡарма комитеты һәм педагогтар башҡорт телен һәм әҙәбиәтен һаҡлауға, үҫтереүгә бар көсөн һаласаҡ.\nКонкурсты тамамлап, педуниверситет ректоры милли мәҙәниәтебеҙ байлыҡтарын һаҡлау һәм арттырыу эшендә быуындар күсәгилешлеген һаҡлау кәрәклеге тураһында һөйләне һәм яңы быуын уҡытыусылары был эстафетаны артабан дауам итеренә ышанысын белдерҙе.